open-index/open-wikipedia-markdown huggingface dataset:
ഹൈഡ്രോകാർബണുകൾ

കാർബണും, ഹൈഡ്രജനും അടങ്ങിയ കാർബണിക സംയുക്തങ്ങളെ **ഹൈഡ്രോകാർബണുകൾ** എന്ന് പറയുന്നു.

## വിവിധതരം ഹൈഡ്രോകാർബണുകൾ
ഐ.യു.പി.എ.സി. എന്ന സംഘടനയാണ് ഹൈഡ്രോകാർബണുകളെ തരംതിരിച്ചത്.
# ആൽക്കെയ്ൻ
കാർബൺ ആറ്റങ്ങൾക്ക് ഇടയിൽ ഏക ബന്ധനം മാത്രം നിലനിൽക്കുന്ന ഹൈഡ്രോകാർബണുകളെ ആൽക്കെയ്ൻ എന്ന പൊതു നാമത്തിൽ അറിയപ്പെടുന്നു
ഉദാഹരണം : മീഥെയ്ൻ , ഈഥെയ്ൻ, പ്രൊപെയ്ൻ തുടങ്ങിയവ 
# ആൽക്കീൻ
രണ്ടു കാർബൺ ആറ്റങ്ങൾക്ക് ഇടയിൽ ഒരു ദ്വിബന്ധനം എങ്കിലും  നിലനിൽക്കുന്ന ഹൈഡ്രോകാർബണുകളെ ആൽക്കീനുകൾ   എന്ന പൊതു നാമത്തിൽ അറിയപ്പെടുന്നു
ഉദാഹരണം :  ഈഥീൻ  , പ്രോപീൻ  തുടങ്ങിയവ 
# ആൽക്കൈൻ
രണ്ടു കാർബൺ ആറ്റങ്ങൾക്ക് ഇടയിൽ ഒരു ത്രിബന്ധനം  എങ്കിലും  നിലനിൽക്കുന്ന ഹൈഡ്രോകാർബണുകളെ ആൽക്കൈനുകൾ   എന്ന പൊതു നാമത്തിൽ അറിയപ്പെടുന്നു
ഉദാഹരണം : ഈതൈൻ  (അസറ്റ ലീൻ )  , പ്രൊപൈൻ  തുടങ്ങിയവ

## പൊതുസൂത്രവാക്യം
* ആൽക്കെയ്ൻ → CnH2n+2
* ആൽക്കീൻ → CnH2n
* ആൽക്കൈൻ → CnH2n-2

## രാസപ്രവർത്തനങ്ങൾ
ഹൈഡ്രോകാർബണുകൾ അഞ്ച് തരത്തിലുള്ള രാസപ്രവർത്തനങ്ങളിൽ പങ്കെടുക്കുന്നു. 
### ആദേശരാസപ്രവർത്തനം
ഹൈഡ്രോകാർബണുകളിൽ നിന്നും ഹൈഡ്രജനെ മാറ്റി മറ്റ് ആറ്റങ്ങളോ ആറ്റം ഗ്രൂപ്പികളോ വരുന്ന പ്രവർത്തനമാണ് **ആദേശരാസപ്രവർത്തനം**.
### ജ്വലനം
ഹൈഡ്രോകാർബണുകൾ ഓക്സിജനുമായി പ്രവർത്തിച്ച് CO2ഉം H2O ഉം ഉണ്ടാകുന്ന പ്രവർത്തനമാണ് **ജ്വലനം**.
### താപീയ വിഘടനം
ഹൈഡ്രോകാർബണുകൾ വായുവിന്റെ അസാന്നിദ്ധ്യത്തിൽ ചൂടാകുമ്പോൾ ഭാരം കുറഞ്ഞ തന്മാത്രകളായി വിഘടിക്കുന്ന പ്രവർത്തനമാണ് **താപീയ വിഘടനം**.
### അഡീഷൻ പ്രവർത്തങ്ങൾ
അപൂരിത ഹൈഡ്രോകാർബണുകൾ പൂരിത സംയുക്തങ്ങളായി മാറുന്ന പ്രവർത്തനമാണ് അഡീഷൻ പ്രവർത്തനം.
### പോളിമറൈസേഷൻ
അനേകം മോണോമറുകൾ കൂടിച്ചേർന്ന് അനുകൂല ഊഷ്മാവിലും മർദ്ദത്തിലും പോളിമറായിമാറുന്ന പ്രവർത്തനമാണ് പോളിമറൈസേഷൻ.

## ഉപയോഗം
ലോകത്ത് ഏറ്റവും കൂടുതൽ ഉപയോഗിക്കപ്പെടുന്ന ഊർജ്ജസ്രോതസ്സുകളിൽ ഒന്നാണ് ഹൈഡ്രോകാർബണുകൾ.

വർഗ്ഗം:ഹൈഡ്രോകാർബണുകൾ
വർഗ്ഗം:ഹൈഡ്രൈഡുകൾ
പാണത്തൂർ

കേരളത്തിലെ കാസർഗോഡ് ജില്ലയിലെ, കർണ്ണാടകവുമായി അതിർത്തി പങ്കിടുന്ന ഒരു പ്രധാന മലയോര പട്ടണമാണ് **പാണത്തൂർ**. കശുവണ്ടി, റബ്ബർ, ഏലം, പുൽത്തൈലം, കവുങ്ങ് ,കശുമാവ് തുടങ്ങിയവ ഇവിടെ കൃഷിചെയ്യുന്നു. കുടുബൂർ പുഴ ഈ പട്ടണത്തിലുടെയാണ് ഒഴുകുന്നത്. വിനോദസഞ്ചാരകേന്ദ്രമായ റാണിപുരം, കർണാടകയിലെ കുടക് ജില്തലിയിൽ സ്ഥിതി ചെയ്യുന്ന പ്രസിദ്ധമായ തലക്കാവേരി  അമ്പലവും പാണത്തൂരിനടുത്താണ് സ്ഥിതിചെയ്യുന്നത്. ഗോത്രവർഗ്ഗക്കാരും, പട്ടികജാതി വിഭാഗങ്ങളും, കുടിയേറ്റ കർഷകരും ഉൾപ്പെട്ട ജനതയാണ് ഇവിടെ വസിക്കുന്നത്.

## ഗതാഗതം
കാഞ്ഞങ്ങാട് നിന്നും പാണത്തൂർ വഴി മടിക്കേരി പോകുന്ന റോഡ് വഴി മൈസൂരിലേക്കും ബാംഗ്ളൂരേക്കും എളുപ്പത്തിൽ എത്താം. പാണത്തൂരിൽ നിന്നും സുള്ള്യയിലേക്ക് പോകുന്ന റോഡ് മാർഗ്ഗവും മൈസൂരിലേക്ക് എളുപ്പത്തിൽ എത്താം. ഇവിടെ നിന്നും  കാഞ്ഞങ്ങാട്, കാസർഗോഡ്,മംഗലാപുരം, മൈസൂർ,ബാംഗ്ലൂർ, കണ്ണൂർ, എറണാകുളം, കോട്ടയം, പത്തനംതിട്ട എന്നീ പട്ടണത്തിലെക്ക് ബസുകൾ ലഭിക്കുന്നതാണ്.
മംഗലാപുരം-പാലക്കാട് ലൈനിൽ വരുന്ന കാഞ്ഞങ്ങാട് ആണ് എറ്റവും അടുത്തുള്ള റയിൽവേ സ്റ്റേഷൻ.
എറ്റവും അടുത്തുള്ള വിമാനതാവളം മംഗലാപുരവും കണ്ണൂരും ആണ്.

## അവലംബം

വർഗ്ഗം:കാസർഗോഡ് ജില്ലയിലെ പട്ടണങ്ങൾ
ചങ്കിങ്ങ് എക്സ്പ്രസ്സ്

വോങ്ങ് കാർ വായ് രചനയും സംവിധാനവും നിർവഹിച്ച് 1994-ൽ പുറത്തിറങ്ങിയ ഹോങ്കോങ് ചലച്ചിത്രമാണ് ***ചങ്കിങ്ങ് എക്സ്പ്രസ്സ്*** (ചൈനീസ്: 重庆森林; literal: Chungking Forest). രണ്ട് വ്യത്യസ്ത പോലീസ് ഉദ്ദ്യോഗസ്തരുടെ പരസ്പര ബന്ധമില്ലാത്ത രണ്ട് പ്രണയ കഥകൾ ഒന്നിനുപിറകെ ഒന്നായി പറയുന്ന ശൈലിയിലാണ് ചിത്രം ഒരുക്കിയിരിക്കുന്നത്. ബ്രിഗിറ്റീ ലിൻ, ടോണി ലിയാങ്ങ്, ഫായ വോങ്ങ്, തകേഷി കാനേഷിറോ, വലേറി ചാവു എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. നിരവധി പുരസ്ക്കരങ്ങൾ നേടിയ ചിത്രം വോങ്ങ് കാർ വായ് എന്ന സംവിധായകനെ അന്താരാഷ്ട്ര തലത്തിൽ ശ്രദ്ധേയനാക്കി. ബിട്ടീഷ് ഫിലിം ഇൻസ്റ്റിട്ടിന്റെ "സൈറ്റ് ആൻഡ് സൗഡ്" മാസിക കഴിഞ്ഞ ഇരുപത്തിയഞ്ച് വർഷങ്ങൾക്കിടയിൽ ഇറങ്ങിയ ഏറ്റവും മികച്ച പത്ത് സിനിമകൾക്കായി നിരൂപകർക്കിടയിൽ നടത്തിയ തിരഞ്ഞെടുപ്പിൽ ചിത്രം എട്ടാം സ്ഥാനം നേടുകയും, സമകാലീന ഏഷ്യൻ സിനിമയിലെ ഏറ്റവും മികച്ച ചിത്രമെന്ന് വിലയിരുത്തുപ്പെടുകയും ചെയ്തു.

## പുരസ്കാരങ്ങൾ
* 1994 Golden Horse Awards
** മികച്ച നടൻ - ടോണി ലിയാങ്ങ്
* 1995 Hong Kong Film Awards
** മികച്ച ചിത്രം 
**  മികച്ച സംവിധായകൻ - വോങ്ങ് കാർ വായ്
**  മികച്ച നടൻ - ടോണി ലിയാങ്ങ്
** മികച്ച ചിത്രസംയോചനം - William Cheung Suk-Ping, Kwong Chi-Leung, Hai Kit-Wai
*1994 Golden Horse Film Festival
**Golden Horse Award - മികച്ച നടൻ - ടോണി ലിയാങ്ങ്
**1995 Hong Kong Film Critics Society Awards
**Film of Merit
*1997 Independent Spirit Awards
Nominated Independent Spirit Award - Best Foreign Film
*1994 Stockholm Film Festival
** മികച്ച നടി - ഫായ വോങ്ങ്
** FIPRESCI Prize - വോങ്ങ് കാർ വായ്

## ഇതുകൂടികാണുക
*വോങ്ങ് കാർ വായ്
*ഇൻ ദ മൂഡ് ഫോർ ലൗ
*2046 (ഹോങ്കോങ് ചലച്ചിത്രം)

## അവലംബം

## പുറമെ നിന്നുള്ള കണ്ണികൾ
* 
* 
* *[http://www.rottentomatoes.com/m/chungking_express/ Chungking Express]* at Rotten Tomatoes
* Quotes from ''Chungking Express'' (at the Internet Archive)
* *[http://www.criterion.com/current/posts/766 Chungking Express: Electric Youth]* — essay by critic Amy Taubin at The Criterion Collection

വർഗ്ഗം:ഹോങ്കോങ് ചലച്ചിത്രങ്ങൾ
വർഗ്ഗം:1994-ൽ പുറത്തിറങ്ങിയ ചലച്ചിത്രങ്ങൾ
സമീർ ചന്ദ

ഇന്ത്യൻ ചലച്ചിത്ര കലാസംവിധായകനും, നിർമ്മാണ രൂപകൽപകനും, സംവിധായകനുമായിരുന്നു **സമീർ ചന്ദ**. മണിരത്നം, രാം ഗോപാൽ വർമ്മ, ശ്യാം ബെനഗൽ, ബുദ്ധദേവ് ദാസ്ഗുപ്ത, ഗൗതം ഘോഷ് എന്നീ സംവിധായകർക്കൊപ്പവും മലയാളം, ഹിന്ദി, ബംഗാളി ഭാഷകളിലും  പ്രവർത്തിച്ചിട്ടുണ്ട്. ഏക് നാദിർ ഗാൽപൊ എന്ന ബഒഗാളി ചിത്രം സംവിധാനം ചെയ്തിട്ടുണ്ട് . 2011 ആഗസ്റ്റ് 18-ന് ഹൃദയാഘാതത്തെ തുടർന്ന് മുംബെയിൽ വച്ച് അന്തരിച്ചു.

## പ്രധാന ചലച്ചിത്രങ്ങൾ

*രാവൺ (2010)
*ഗജനി (2008)
*ഗുരു (2007)
*ഡൽഹി 6 (2009)
*കമീനേ (2010)
*ഓംകാര (2006)
*കൃഷ് (2006)
*രംഗ് ദേ ബസന്തി (2006)
*കിസ്ന( 2005)
*അസ്ക്ക് (2001)
*സുബൈദ (2001)
*ദിൽ സേ (1998)
*ദയ (1998)
*ഇരുവർ (1997)
*യോദ്ധാ (1992)
## പുരസ്കാരങ്ങൾ
;2007 Awards of the International Indian Film Academy 
*Best Art Direction - Rang De Basanti
;2008 Filmfare Awards
*Best Art Direction - Guru 
;2002 Screen Weekly Awards
*Best Art Direction - Aks
## അവലംബം

## പുറമെ നിന്നുള്ള കണ്ണികൾ
*

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം:2011-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഓഗസ്റ്റ് 18-ന് മരിച്ചവർ
വർഗ്ഗം:ഇന്ത്യൻ ചലച്ചിത്ര കലാസംവിധായകർ
അന്താരാഷ്ട്ര മോൾ ദിനം

രസതന്ത്രത്തിലെ ഒരു പ്രധാന അളവായ മോളിനോടുള്ള ആദരവ് പ്രകടിപ്പിക്കുന്നതിനായി എല്ലാവർഷവും ഒക്ടോബർ 23ന് രാവിലെ 6:02 മണിമുതൽ വൈകിട്ട് 6:02 മണിവരെ **അന്താരാഷ്ട്ര മോൾ ദിനം** ആഘോഷിക്കുന്നു. 

## പ്രത്യേകത
ഒരു മോളിന്റെ അളവ്‌യൂണിറ്റായ അവഗാഡ്രോ സംഖ്യയെ(**6.022 x 10<sup>23</sup>**) സൂചിപ്പിക്കുന്നതിനാണ് ഈ ദിനവും, സമയവും തിരഞ്ഞെടുത്തത്. 1023നെ സൂചിപ്പിക്കുന്നതിനായി 10ആം മാസമായ ഒക്ടോബറിനേയും, ഘാതമായ 23നെ സൂചിപ്പിക്കുന്നതിനായി 23ആം ദിനവും തിരഞ്ഞെടുത്തു. 6.02 നെ സൂചിപ്പിക്കുന്നതിനായി സമയവും തിരഞ്ഞെടുത്തു. ഈ ദിനം രസതന്ത്രജ്ഞന്മാർ പരീക്ഷണശാലയിലെ ബുൺസൺ ബർണർ നാളം ഉയർത്തി മോളിനോടുള്ള ആദരവ് പ്രകടിപ്പിക്കുന്നു. ദ മോൾ എവെൻജേർസ് (The MOLEvengers) എന്നതാണ് 2017 - ലെ മോൾഡേയ് ഫൗണ്ടേഷന്റെ പ്രമേയം.

## വിഷയങ്ങൾ

## മറ്റ് ചില ആചാരങ്ങൾ
* ചില വിദ്യാലങ്ങൾ ഒക്ടോബർ 23നു അടുപ്പിച്ച് മോൾ ആഴ്ച തന്നെ ആചരിക്കാറുണ്ട്.
* അമേരിക്കൻ കെമിക്കല് സൊസൈറ്റി ഒക്ടോബർ 23 വരുന്ന ആഴ്ചയിലെ ഞായറാഴ്ച മുതൽ ശനിയാഴ്ച വരെയുള്ള 7 ദിവസങ്ങളിൽ **നാഷണൽ കെമിസ്ടി വീക്ക്** നടത്തിവരുന്നു. 
## അവലംബം

* കേരള വിദ്യാഭ്യാസ വകുപ്പ് പുറത്തിറക്കിയ കേരള പാഠാവലി പത്താംതരം രസതന്ത്രം പുസ്തകം - 2004, പേജ് നം. 13 (പി.ഡി.എഫ്. പതിപ്പ്.

## പുറംകണ്ണികൾ
* ഔദ്യോഗിക വെബ്‌സൈറ്റ്

വർഗ്ഗം:രസതന്ത്രം
ആലുവ നഗരസഭ

കേരളത്തിലെ എറണാകുളം ജില്ലയിലെ  ആലുവാ താലൂക്കിൽ സ്ഥിതി ചെയ്യുന്ന ഒരു മുനിസിപ്പാലിറ്റിയാണ് **ആലുവ**. കേരളത്തിലെ പ്രധാന വ്യവസായ നഗരമാണ് ആലുവ. നെടുമ്പാശ്ശേരി വിമാനത്താവളത്തിൽ നിന്നും 12 കി.മി. തെക്കുഭാഗത്തായി ആലുവ പട്ടണം സ്ഥിതിചെയ്യുന്നു. ശങ്കരാചാര്യർ ജനിച്ച കൈപ്പുള്ളി മന ആലുവയ്ക്കടുത്ത് കാലടിയിലാണ്. ഇന്ത്യയിലെ പ്രമുഖ ബാങ്കായ ഫെഡറൽ ബാങ്കിന്റെ ആസ്ഥാനം ഈ നഗരത്തിലാണ്. ആലുവാ ശിവരാത്രിയാൽ പ്രസിദ്ധിയാർജ്ജിച്ച ശിവക്ഷേത്രം സ്ഥിതിചെയ്യുന്നത് നഗരത്തിൽ പെരിയാർ തീരത്താണ്. 

## പേരിനു പിന്നിൽ
* **വില്വമംഗലം**: ആലുവ ശിവക്ഷേത്രത്തിന്റെ പടിഞ്ഞാറ് വശത്തുള്ള ആൽമരം വില്വമംഗലം സ്വാമിയാർ നട്ടുവളർത്തിയതാണന്നാണ് വിശ്വാസം. ഈ ആൽ വൃക്ഷത്തിൽ നിന്നാണ് സ്ഥലപേർ ലഭിച്ചത് എന്നു കരുതുന്നു. 

* **ശിവക്ഷേത്രം** : ആലുവ ശിവക്ഷേത്രത്തെ അനുബന്ധിച്ചുള്ളതാണീ ഈ ഐതിഹ്യവും. പാലാഴിമഥനത്തെ തുടർന്ന് വാസുകി കാളകൂടവിഷം ചർദ്ദിക്കുകയും, അത് ഭൂമിയിൽ വീണാൽ ലോകനാശം സംഭവിക്കുമെന്നു കണ്ട് ശിവൻ ആ ഉഗ്രവിഷം വായിലേക്കൊഴിച്ചു. ഇതു കണ്ട് ഭയന്ന പാർവ്വതി ശിവന്റെ കഴുത്തിൽ പിടിച്ച് വിഷം തൊണ്ടയിൽ തടഞ്ഞുനിർത്തി. കാളകൂടവിഷം എന്നർത്ഥം വരുന്ന **ആലം**  **വാ**യിൽകൊണ്ട ശിവനെ പ്രതിഷ്ഠിച്ചിരിക്കുന്ന ക്ഷേത്രമുള്ള നാട്, ആലുവാ എന്നറിയപ്പെട്ടു.

## ചരിത്രം
* **ആലങ്ങാട് ദേശം**
ആലുവ ഉൾപ്പെടുന്ന ഈ നാട്ടുരാജ്യം ആലങ്ങാട് എന്നാണ് അറിയപ്പെട്ടിരുന്നത്. മങ്ങാട് എന്ന മറ്റൊരു പേരുകൂടിയുണ്ടായിരുന്നു ആലങ്ങാടിന്. മുത്തേരിപ്പാട് എന്ന് സ്ഥാനപ്പേരുള്ള മങ്ങാട് കൈമൾ ആയിരുന്നു ആലങ്ങാട് ദേശത്തിന്റെ നാടുവാഴികൾ. 18-ആം നൂറ്റാണ്ടിൽ കൊച്ചി രാജ്യത്തോട് ചേർച്ച് അവരുടെ മേൽക്കോയ്മയ്ക്ക് കീഴിലായങ്കിലും 1756-ൽ സാമുതിരിയുടെ ആക്രമണത്തിൽ ആലങ്ങാടും പറവൂരും കോഴിക്കോടിനോട് ചേർത്തു. തിരുവിതാംകൂറിന്റെ സഹായത്തോടെ ഈ പ്രദേശങ്ങൾ കൊച്ചി തിരിച്ചു പിടിച്ചെടുത്തു. ഇതിനെ തുടർന്ന്  ആലങ്ങോടും പറവൂരും തിരുവിതാംകൂർ രാജ്യത്തിന്റെ ഭാഗമായി.

* **മാർത്താണ്ഡവർമ്മ പാലം**
കേരളത്തിലെ പ്രശസ്തമായ പാലങ്ങളിൽ ഒന്നാണ് പെരിയാറിനു കുറുകെ ആലുവ നഗരത്തിൽ സ്ഥിതിചെയ്യുന്ന മാർത്തണ്ഡവർമ്മ പാലം. ആലുവ പട്ടണത്തെ കൊച്ചി നഗരവുമായി ബന്ധിപ്പിക്കുന്നതിൽ പ്രമുഖ പങ്കുവഹിക്കുന്ന ഈ പാലത്തിലൂടെയാണ് ദേശീയപാത 47 കടന്നു പോകുന്നത്. കൊല്ലവർഷം 1115 ഇടവം 1-ആം തീയതി (ക്രി.വർഷം 14-ജൂൺ-1940) ചിത്തിര തിരുനാൾ ബാലരാമ വർമ്മ തിരുവിതാംകൂർ ഭരിക്കുന്ന അവസരത്തിലാണ് ഈ പാലം നിർമ്മിച്ചത്. അന്നത്തെ ഇളയരാജാവായിരുന്ന ഉത്രാടം തിരുനാൾ മാർത്താണ്ഡവർമ്മയാണ് പാലം ജനങ്ങൾക്കായി തുറന്നു കൊടുത്തത്. അദ്ദേഹത്തിന്റെ പേരിലാണ് ഈ പാലം അറിയപ്പെടുന്നത്. 1939- വരെ പാലത്തിന്റെ നിർമ്മാണ മേൽനോട്ടം വഹിച്ചിരുന്നത് ബ്രിട്ടിഷുകാരാനായ ജി.ബി.ഇ. ട്രസ്കോട്ട് ആയിരുന്നു, അതിനുശേഷം എം.എസ്. ദുരൈസ്വാമി അയ്യങ്കാർ ഏറ്റെടുക്കുകയും, പാലം 1940-ൽ പണിപൂർത്തിയാക്കി ഇളയരാജാവിനാൽ തുറന്നു കൊടുക്കുകയും ചെയ്തു.  
 

## ആരാധനാലയങ്ങൾ
* ആലുവ ശിവക്ഷേത്രം

## അതിരുകൾ
*വടക്ക് -- ചെങ്ങമനാട്, കരുമാല്ലൂർ ഗ്രാമപഞ്ചായത്തുകൾ
*കിഴക്ക് -- കീഴ്‌മാട് ഗ്രാമപഞ്ചായത്ത്
*തെക്ക് -- ചൂർണ്ണിക്കര ഗ്രാമപഞ്ചായത്ത്
*പടിഞ്ഞാറ് -- കടുങ്ങല്ലൂർ ഗ്രാമപഞ്ചായത്ത്

## അവലംബം
റൺലെവൽ

യുണിക്സ് സദൃശ്യ ഓപ്പറേറ്റിങ് സിസ്റ്റങ്ങളിൽ തൽസമയത്തെ പ്രവർത്തനനിലയെ കാണിക്കുന്ന സംഖ്യയാണ് **റൺലെവൽ**. 0 മുതൽ 6 വരെയായി ഏഴ് റൺലെവലുകളാണ് സാധാരണയായി കണ്ടുവരുന്നത്. ഓരോ റൺ ലെവലിലും ആ കമ്പ്യൂട്ടർ നൽകുന്ന സേവനങ്ങൾക്ക് മാറ്റമുണ്ടായിരിക്കും.   

ഓപ്പറേറ്റിങ് സിസ്റ്റം ബൂട്ട് ചെയ്യുമ്പോൾ മുൻനിശ്ചയപ്രകാരമുള്ള ഏതെങ്കിലും ഒരു റൺലെവലിലായിരിക്കും കമ്പ്യൂട്ടർ പ്രവർത്തിക്കുക. താഴെക്കാണുന്നവ റൺലെവലുകൾക്ക് ഉദാഹരണങ്ങളാണ്.

* സിംഗിൾ യൂസർ മോഡ്
* നെറ്റ്‌വർക്കിങ് സേവനമില്ലാതെ മൾട്ടിയൂസർ മോഡ് 
* നെറ്റ്‌വർക്കിങ് സേവനമുള്ള മൾട്ടിയൂസർ മോഡ് 
* സിസ്റ്റം ഷട്ട്ഡൗൺ
* സിസ്റ്റം റീബൂട്ട്

ഇത്തരം റൺലെവലുകൾക്ക് ഓരോ ഓപ്പറേറ്റിങ് സിസ്റ്റവും നൽകുന്ന സംഖ്യയും വ്യത്യസ്തമാണ്. **init** എന്ന പ്രോഗ്രാം ഉപയോഗിച്ച് ഒരു റൺലെവലിൽ നിന്നും മറ്റൊരു റൺലെവലിലേക്ക് മാറാൻ സാധിക്കും.

## ലിനക്സിൽ

## അവലംബം

വർഗ്ഗം:യുണിക്സ്
നൂറി ബിൽജേ ജെയ്ലൻ

തുർക്കിഷ് ഫോട്ടോഗ്രാഫറും ചലച്ചിത്ര സംവിധായകനുമാണ് **നൂറി ബിൽജേ ജെയ്ലൻ** .1959-ൽ ഇസ്താംബുളിൽ ജനനം. ബിരുദ പഠനത്തിനു ശേഷം മിമാർ സിനാൻ സർവ്വകലാശാലയിൽ സിനിമാ പഠനത്തിനു ചേർന്നു. ആദ്യ ഹ്രസ്വ ചിത്രം "കൊസ" (Cocoon) 1995-ലെ കാൻസ് ചലച്ചിത്രമേളയിൽ പ്രദർശിപ്പിക്കപ്പെട്ടു. ആദ്യ കഥാ ചിത്രം "കസാബ" 1998-ൽ പൂറത്തിറങ്ങി. 2002-ൽ പുറത്തിറങ്ങിയ ഡിസ്റ്റെന്റ് അന്താരാഷ്ട തലത്തിൽ ശ്രദ്ധേയനാക്കി. ചിത്രം ആ വർഷം കാൻസ് ചലച്ചിത്രമേലയിൽ Grand Jury  പുരസ്ക്കാരത്തിനും, മികച്ച അഭിനേതാവിനുള്ള പുരസ്ക്കരത്തിനും അർഹമായി. 2006-ൽ പുറത്തിറങ്ങിയ ക്ലൈമെറ്റ്സ് (Iklimler) കാൻസിൽ  FIPRESCI പുരസ്ക്കാരം നേടി. ചിത്രം അന്റല്യ ചലച്ചിത്രമേളയിൽ മികച്ച സംവിധായകനുൾപ്പെടെ അഞ്ച് പുരസ്ക്കാരങ്ങൾ കരസ്ഥമാക്കി. 2008-ലെ കാൻസ് ചലച്ചിത്രമേളയിൽ ഇദ്ദേഹത്തിന്റെ ത്രീ മങ്കീസ് (Üç Maymun) എന്ന ചിത്രം ഏറ്റവും മികച്ച സംവിധായകനുള്ള പുരസ്ക്കാരം നേടി.  2009-ൽ കാൻസിൽ ജൂറി അംഗമായി പ്രവർത്തിച്ചു. അവസാനം പൂഅത്തിറങ്ങിയ ചിത്രം "വൺസ് അപ്പോൻ ഐ ടൈം ഇൻ അനാടോളിയ" 2011 കാൻസ് മേളയിൽ മൽസരവിഭാഗത്തിൽ ആദ്യപ്രദർശനം നടത്തുകയും Grand Prix പുരസ്ക്കാരം നേടുകയും ചെയ്തു.

## ചലച്ചിത്രങ്ങൾ

## പുരസ്കാരങ്ങൾ
*കാൻസ് അന്താരാഷ്ട്ര ചലച്ചിത്രമേള 
**1995 Palme d'Or - Best Short Film - കൊസ 
**2003 Grand Prize of the Jury - ഡിസ്റ്റെന്റ്
**2003 ഗോൾഡൻ പാം (Palme d'Or) നാമനിർദ്ദേശം - ഡിസ്റ്റെന്റ്
**2004 France Culture Award - Foreign Cineaste of the Year - ഡിസ്റ്റെന്റ്
**2006 FIPRESCI Prize - ക്ലൈമെറ്റ്സ് 
**2006 ഗോൾഡൻ പാം (Palme d'Or) നാമനിർദ്ദേശം - ക്ലൈമെറ്റ്സ് 
**2008 മികച്ച സംവിധായകൻ - ത്രീ മങ്കീസ് 
**2008 ഗോൾഡൻ പാം (Palme d'Or) നാമനിർദ്ദേശം - ത്രീ മങ്കീസ് 
**2011 Grand Prize of the Jury - Best Film - വൺസ് അപ്പോൻ ഐ ടൈം ഇൻ അനാടോളിയ
**2011 ഗോൾഡൻ പാം (Palme d'Or) നാമനിർദ്ദേശം - വൺസ് അപ്പോൻ ഐ ടൈം ഇൻ അനാടോളിയ
*ബെർലിൻ അന്താരാഷ്ട്ര ചലച്ചിത്രമേള 
**1998 - Caligari Film Award - കസബ
**2000 Nominated - Golden Berlin Bear - ക്ലൗഡ്സ് ഓഫ് മെയ്
*യൂറോപ്യൻ ഫിലും അവാർഡ്
**2003 Nominated - Audience Award Best Director - ഡിസ്റ്റെന്റ് 
**2003 Nominated Best Director - ഡിസ്റ്റെന്റ്
*ഇസ്താംബുൾ അന്താരാഷ്ട്ര ചലച്ചിത്രമേള 
**1998 FIPRESCI Prize - കസബ
** Special Prize of the Jury - കസബ
**2000 Best Turkish Film of the Year - ക്ലൗഡ്സ് ഓഫ് മെയ് 
**2000 FIPRESCI Prize - ക്ലൗഡ്സ് ഓഫ് മെയ് 
**2000 Golden Tulip - ക്ലൗഡ്സ് ഓഫ് മെയ് 
**2000 People's Choice Award - ക്ലൗഡ്സ് ഓഫ് മെയ് 
**2003 FIPRESCI Prize - ഡിസ്റ്റെന്റ് 
**2003 Best Turkish Film of the Year - ഡിസ്റ്റെന്റ്
**2003 Best Turkish Director of the Year - ഡിസ്റ്റെന്റ്
**2007 Best Turkish Film of the Year - ക്ലൈമെറ്റ്സ്       
**2007  People's Choice Award - ക്ലൈമെറ്റ്സ്
*Antalya Golden Orange Film Festival
**2002 Golden Orange - Best Director - ഡിസ്റ്റെന്റ്
**2002 Golden Orange - Best Film - ഡിസ്റ്റെന്റ്
**2002 Golden Orange - Best Screenplay - ഡിസ്റ്റെന്റ്

## അവലംബം


## ബാഹ്യകണ്ണികൾ
* 
* Official web site
* Nuri Bilge Ceylan's "Three Monkeys": Turkish Melancholy and Submission to Fate 
*NURI BILGE CEYLAN - filmref 

വർഗ്ഗം:തുർക്കിഷ് ചലച്ചിത്രസംവിധായകർ
വർഗ്ഗം:1959-ൽ ജനിച്ചവർ
ഉസക്ക്

നൂറി ബിൽജേ ജെയ്ലൻ രചനയും, സംവിധാനവും നിർവഹിച്ച് 2002-ൽ പുറത്തിറങ്ങിയ തുർക്കിഷ് ചലച്ചിത്രമാണ് ***ഉസക്ക്*** അഥവ ***ഡിസ്റ്റെന്റ്***. ഒരേ വീട്ടിൽ കഴിയുന്ന വ്യത്യസ്ത ജീവിത പശ്ചാത്തലത്തിലുള്ള രണ്ട് വ്യകതികൾ തമ്മിലുള്ള അകലവും, അവരുടെ ഏകാന്തതവും വിശകലനം ചെയ്യുന്ന ചിത്രം ദൈർഘ്യമേറിയ ഷോട്ടുകൾകൊണ്ട് സമ്പന്നമാണ്. നൂറി ബിൽജേ ജെയ്ലൻ തന്നെയാണ് ചിത്രത്തിന്റെ ഛായാഗ്രഹണവും, ചിത്രസന്നിവേശവും നിർവഹിച്ചിരിക്കുന്നത്. 2003ലെ കാൻസ് അന്താരാഷ്ട ചലച്ചിത്രമേളയിൽ മൽസരവിഭാഗത്തിൽ പ്രദർശിപ്പിച്ച ചിത്രം Grand Prix പുരസ്ക്കാരവും, മികച്ച അഭിനയത്തിനുള്ള പുരസ്ക്കാരവും നേടി. ഒട്ടേറേ നിരൂപക പ്രശംസ പിടിച്ചുപറ്റിയ ചിത്രം യൂറോപ്യൻ ഫിലിം പുരസ്ക്കാരങ്ങളുൾപ്പെടെ ധാരാളം മറ്റ് അന്താരാഷ്ട്ര ചലച്ചിത്ര പുരസ്ക്കാരങ്ങളും നേടിയിട്ടുണ്ട്.   

## പുരസ്കാരങ്ങൾ
;2003 കാൻസ് അന്താരാഷ്ട്ര ചലച്ചിത്രമേള 
*മികച്ച നടൻ - Muzaffer Özdemir, Emin Toprak 
*Grand Prix - നൂറി ബിൽജേ ജെയ്ലൻ
*ഗോൽഡൻ പാം പുരസ്ക്കാരത്തിനുള്ള നാമനിർദ്ദേശം - നൂറി ബിൽജേ ജെയ്ലൻ
;2003 European Film Awards
*Nominated Audience Award - Best Director - നൂറി ബിൽജേ ജെയ്ലൻ
*Nominated Best Director - നൂറി ബിൽജേ ജെയ്ലൻ
;2003 Istanbul International Film Festival
*Best Turkish Director of the Year - നൂറി ബിൽജേ ജെയ്ലൻ
*Best Turkish Film of the Year - നൂറി ബിൽജേ ജെയ്ലൻ
*FIPRESCI Prize - നൂറി ബിൽജേ ജെയ്ലൻ
;2003 Chicago International Film Festival
*Silver Hugo - നൂറി ബിൽജേ ജെയ്ലൻ
;2003 Cinemanila International Film Festival
*Lino Brocka Award - നൂറി ബിൽജേ ജെയ്ലൻ
;2003 Cinemanila International Film Festival
*Lino Brocka Award - നൂറി ബിൽജേ ജെയ്ലൻ
;2004 Mexico City International Contemporary Film Festival
*Festival Award Best Director - നൂറി ബിൽജേ ജെയ്ലൻ
;2002 Ankara International Film Festival
*Best Cinematography, Best Director, Best Editing, Best Film - നൂറി ബിൽജേ ജെയ്ലൻ
*Best Supporting Actress - Zuhal Gencer 

## ഇതും കൂടി കാണുക
*നൂറി ബിൽജേ ജെയ്ലൻ
*ക്ലൈമെറ്റ്സ്
*ത്രീ മങ്കീസ്

## അവലംബം

## പുറമെ നിന്നുള്ള കണ്ണികൾ
* 
* Reviews at ''Rotten Tomatoes''
* [Review of ''Distant'' at [Blogcritics]]
* Uzak: A film review 

വർഗ്ഗം:തുർക്കിഷ് ചലച്ചിത്രങ്ങൾ
വർഗ്ഗം:2002-ൽ പുറത്തിറങ്ങിയ ചലച്ചിത്രങ്ങൾ
അങ്കമാലി നഗരസഭ

കേരളത്തിലെ എറണാകുളം ജില്ലയിലെ  ആലുവാതാലൂക്കിൽ സ്ഥിതി ചെയ്യുന്ന ഒരു മുനിസിപ്പാലിറ്റിയാണ് **അങ്കമാലി**. കൊച്ചി നഗരത്തിൽ നിന്ന് 30 കി.മി.യും നെടുമ്പാശ്ശേരി വിമാനത്താവളത്തിൽ നിന്നും 12 കി.മി. മാറി അങ്കമാലി പട്ടണം സ്ഥിതിചെയ്യുന്നു. ശങ്കരാചാര്യർ ജനിച്ച കൈപ്പിള്ളി മന അങ്കമാലിക്കടുത്ത് കാലടിയിലാണ്. ദേശീയപാത 544-ഉം എം.സി. റോഡും സംഗമിക്കുന്ന പട്ടണമാണ് അങ്കമാലി. കൊച്ചി നഗരത്തിൽ നിന്ന് 30 കിലോമീറ്റർ വടക്ക് വശത്തായാണ് അങ്കമാലിയുടെ സ്ഥാനം. സുഗന്ധദ്രവ്യങ്ങളുടെ പ്രധാന വിപണനകേന്ദ്രം കൂടിയാണ് അങ്കമാലി പട്ടണം.

## പേരിനു പിന്നിൽ
* **മാലി**: ആദ്യ നൂറ്റാണ്ടുകളിൽ അങ്കമാലി അറിയപ്പെട്ടിരുന്നത് മൈതാനം എന്നർത്ഥം വരുന്ന മാലി എന്നാണ്. സെന്റ്.തോമസിന്റെ കേരള സന്ദർശനത്തിനു ശേഷം ഈ പ്രദേശത്തിന്റെ ഭരണം കൈയ്യാളിയിരുന്ന അർക്കെദിയാക്കോന്മാർക്ക് (ആർച്ച് ഡീക്കൻ) 50,000-ൽ കുറയാത്ത നസ്രാണി പോരാളികൾ ഉണ്ടായിരുന്നു. സ്വന്തമായി കോട്ടയും മറ്റുമില്ലാത്ത അവർ പരിശീലനം നടത്തിയിരുന്നത് ഇവിടുത്തെ മൈതാനത്തുവെച്ചാണ്. അങ്ങനെ സ്ഥിരമായി അങ്കക്കസർത്തുകൾ നടന്നിരുന്നതിനാൽ മാലി, അങ്കമാലിയായി മാറി.

## ചരിത്രം
16-ആം നൂറ്റാണ്ടിന്റെ അവസാനം അങ്കമാലി ഉൾപ്പെടുന്ന പ്രദേശം ഭരിച്ചിരുന്നത് മങ്ങാട്ട് സ്വരൂപം ആയിരുന്നു. അതിനുശേഷം ജൂതന്മാരുടെ പ്രധാന കുടിയേറ്റത്തെ തുടർന്ന് അങ്കമാലി ഇവിടം മാർത്തോമ ക്രിസ്ത്യാനികൾ ധാരാളമായി വന്നു പാർത്തിരുന്നു. ഇന്ത്യ മുഴുവനായും ഭരണാതിർത്തി വരത്തക്കവിധം ആദ്യ അതിരൂപത രൂപീകൃതമായത് അങ്കമാലി കേന്ദ്രമാക്കിയായിരുന്നു. 
 

## അതിരുകൾ
*വടക്ക് -- മൂക്കന്നൂർ, കറുകുറ്റി ഗ്രാമപഞ്ചായത്തുകൾ
*കിഴക്ക് -- തുറവൂർ, കാലടി ഗ്രാമപഞ്ചായത്തുകൾ 
*തെക്ക് -- നെടുമ്പാശ്ശേരി, കാഞ്ഞൂർ ഗ്രാമപഞ്ചായത്തുകൾ
*പടിഞ്ഞാറ് -- നെടുമ്പാശ്ശേരി ഗ്രാമപഞ്ചായത്ത്

## അവലംബം
ജോക്കർ ചിത്രശലഭം

കേരളത്തിൽ അപൂർവ്വമായി മാത്രം കണ്ടുവരുന്ന ഒരു ചിത്രശലഭമാണ് **ജോക്കർ** (Byblia ilithyia). വരണ്ട പ്രദേശങ്ങളിലാണ് പൊതുവെ ഇവയെക്കാണുന്നത്. തിളങ്ങുന്ന കുങ്കുമ നിറമാർന്ന ചിറകുകളിൽ കറുത്ത വരകളും കുറികളും ഉണ്ട്. ഇവയുടെ ലാർവകൾ ഭക്ഷണസസ്യമായി ഉപയോഗിക്കുന്ന ചെടികളിലൊന്ന് ചൊറിയണം ആണ്.

## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ലെയ്സ് ശലഭം

ഭംഗിയുള്ള ശലഭങ്ങളിൽ ഒന്ന്. ചിറകുകളോട് ചേർന്ന് കറുപ്പിൽ വെളുപ്പ് വരകളുള്ളതിനാൽ അത് ഒരു തൊങ്ങൽ പിടിപ്പിച്ചതുപോലെ കാണപ്പെടുന്നു. അതാണ് ഇംഗ്ളീഷിൽ
**ലേസ് ശലഭം** എന്നു പേരുവരാൻ കാരണം. കേരളത്തിലെയും തമിഴ്നാട്ടിലെയും വനപ്രദേശങ്ങളിലും ശ്രീലങ്കയിലും കാണപ്പെടുന്ന ലെയ്സ് ശലഭം വംശനാശഭീഷണി നേരിടുന്നു.


File:Cethosia nietneri mahratta by Balakrishnan Valappil (7438940932).jpg|മുട്ട
File:Cethosia nietneri mahratta by Balakrishnan Valappil (7438944432).jpg|പുഴു 
File:Cethosia nietneri mahratta by Balakrishnan Valappil (7438942840).jpg|പ്യൂപ്പ 
File:TAMIL LACEWING (Cethosia nietneri ) (7438942216).jpg|ശലഭം (മുതുകുവശം)
File:Cethosia nietneri mahratta by Balakrishnan Valappil (7438941522).jpg|ശലഭം (ഉദരവശം)
File:Tamil lacewing photo by E Kunhikrishnan.jpg|ലെയ്സ് ശലഭം - തിരുനന്തപുരത്ത് നിന്നും


## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ചോലരാജൻ

ചോലക്കാടുകളിലും പുൽമേടുകളിലും മാത്രം കാണപ്പെടുന്നതിനാൽ **ചോലരാജൻ** എന്നറിയപ്പെടുന്നു. പൊതുവെ ഉയർന്ന പ്രദേശങ്ങളിലാണ് ആവാസം.ആനവിരട്ടി(Girardinia diversifolia) എന്ന ചെടിയാണ് ലാർവകൾ പ്രധാനമായും ഭക്ഷണത്തിനുപയോഗിക്കുന്നത്.

## അവലംബം

## പുറം കണ്ണികൾ
* Kunte, K. 2010. Vanessa indica Herbst, 1794 – Indian Red Admiral. In, K. Kunte, U. Kodandaramaiah & Kalesh S. (eds.). Butterflies of India. v.1.0. accessed on 28 Feb 2010.

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
മഞ്ഞത്തകരമുത്തി

നാട്ടിൻപുറങ്ങളിൽ ഏറ്റവും കൂടുതൽ കാണപ്പെടുന്ന പൂമ്പാറ്റകളിൽ ഒന്നാണ് **മഞ്ഞത്തകരമുത്തി** (*Catopsilia pomona*). വലിപ്പത്തിലും നിറത്തിലും ഇവ വൈജാത്യങ്ങൾ കാണിക്കാറുണ്ട്. ക്രീം നിറം തൊട്ട് മഞ്ഞനിറം വരെയുള്ളവയെ ഈ ഇനത്തിൽ കാണാറുണ്ട്. കൊന്നവർഗ്ഗത്തിൽപ്പെട്ട സസ്യങ്ങളിൽ കൂട്ടത്തോടെ പറന്നുകളിക്കുന്നതും മുട്ടകൾ നിക്ഷേപിക്കുന്നതും കാണാം. കണിക്കൊന്ന‌യിലും ആനത്തകരയിലും ഇവയുടെ ലാർവകളെ കാണാം. മഴക്കാലത്തിനു മുന്നെ ഇവ ദേശാടനം ചെയ്യാറുണ്ട്.

## ചിത്രശാല

File:Catopsilia_pomona_3_by_kadavoor.jpg|പെൺശലഭം f. jugurtha
Image:Catopsilia_pomona_by_kadavoor.JPG‎|ആൺശലഭം f. alcmeone
Image:Catopsilia_pomona_2_by_kadavoor.jpg|ആൺശലഭം f. hilaria


## അവലംബം

## പുറം കണ്ണികൾ

വർഗ്ഗം:പീത-ശ്വേത ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഡിമാന്റ് ഡ്രാഫ്റ്റ്

ബാങ്കുകൾ വഴി പണം കൈമാറ്റം ചെയ്യാവുന്ന ഒരു രീതിയാണ് **ഡിമാന്റ് ഡ്രാഫ്റ്റ്** (**demand draft**) അഥവാ **ഡി.ഡി** എന്ന് പറയുന്നത്. അഥവാ വിദൂര ദിക്കിലേക്ക് കൈമാറുന്ന ചെക്ക് (**remotely created check**,  **tele-check** ) എന്നും ഇതിനെ വിശേഷിപ്പിക്കാം. ബാങ്കിന്റെ പ്രത്യേകമായ അധികാരമുള്ള ഉദ്യോഗസ്ഥരാണ് ഇതിൽ ഒപ്പു വയ്ക്കുക. ഇതിൽ അമ്പതിനായിരത്തിനു മുകളിൽ മൂല്യമുള്ള തുകയ്ക്ക് രണ്ട് ഉദ്യോഗസ്ഥരുടെ ഒപ്പ് ചില ബാങ്കുകൾ നിർബന്ധമാക്കിയിരിക്കുന്നു. ബാങ്കുകൾ ഉപഭോക്താക്കൾക്ക് ഡിമാന്റ് ഡ്രാഫ്റ്റ് അനുവദിക്കുന്നതിനായി നിശ്ചിത നിരക്ക് ഫീസായി ഈടാക്കുന്നു. സാധാരണ ചെക്കിനെ അപേക്ഷിച്ച് ഡിമാന്റ് ഡ്രാഫ്റ്റിനുള്ള പ്രത്യേകത ഇത് നൽകുന്ന ബാങ്കിലേക്ക് കളക്ഷന് വരേണ്ടതില്ല എന്നതാണ്. സ്വീകർത്താവ് കളക്ഷനായി നൽകുന്ന ഡി.ഡി. തന്റെ സമീപത്തുള്ള, ഡിഡി. അനുവദിച്ചിരിക്കുന്ന ബാങ്കിന്റെ സമീപശാഖയിൽ സമർപ്പിക്കപ്പെട്ട് പണമായി മാറ്റുന്നു.

വർഗ്ഗം:സാമ്പത്തികം
സെമിഹ് കാപ്ലനൊഗ്ലു

തുർക്കിഷ് ചലച്ചിത്ര സംവിധായകനും, തിരക്കഥാകൃത്തും, നിർമ്മാതാവുമാണ് **സെമിഹ് കാപ്ലനൊഗ്ലു**. 1963-ൽ തുർക്കിയിലെ ഇസ്മിറിൽ ജനനം. ദൊകുസ് സർവകലാശാലയിൽ നിന്നും സിനിമാ ആൻഡ് ടെലിവിഷൻ പഠനത്തിൽ ബിരുദം നേടിയ ശേഷം, ഇസ്താംബുളിൽ  പരസ്യ മേഖലയിൽ കോപ്പിറൈറ്ററായി ജോലി നോക്കി. സംവിധായക സഹായിയായും, ടെലിവിഷൻ പരമ്പരകളുടെ സംവിധായകനായും പ്രവർത്തിച്ച ശേഷം 2001-ൽ ആദ്യ കഥാ ചിത്രം "എവെ ഫ്രം ഹോം" പുറത്തുവന്നു. അന്താരാഷ്ട്ര ചലചിത്രമേളകളിൽ പ്രദർശിപ്പിക്കപ്പെട്ട ചിത്രം. നിരവധി പുരസ്ക്കാരങ്ങൾ നേടി. 2006-ൽ പുറത്തിറങ്ങിയ രണ്ടാമത് ചിത്രം "ഐൻജൽസ് ഫാൾ" ആ വർഷത്തെ ബേലിൻ ചലച്ചിത്രമേളയിൽ ആദ്യ പ്രദർശനം നടത്തുകയും, പ്രേക്ഷശ്രദ്ധ നേടുകയും ചെയ്തു. 2007-ൽ പുറത്തുവന്ന എഗ്ഗ് (Yumurta), 2008-ൽ ഇറങ്ങിയ "മിൽക്ക്" (Süt), 2010-ൽ ഇറങ്ങിയ ഹണി (Bal) എന്നിവ "യൂസഫ് ചലച്ചിത്ര ത്രയം" എന്ന് അറിയപ്പെടുന്നു. 2008-ലെ വെന്നീസ് ചലച്ചിത്രമേളയിൽ ഗോൾഡൻ ലയൺ പുരസ്ക്കരത്തിന് നാമനിർദ്ദേശം ചെയ്യപ്പെട്ടു. 2010 ബെർലിൻ ചലച്ചിത്രമേളയിൽ "ഹണി" എന്ന ചിത്രം ഗോൾഡൻ ബെയർ പുരസ്ക്കരത്തിന് അർഹമായി.

## ചലച്ചിത്രങ്ങൾ

## പുരസ്കാരങ്ങൾ
* 2001 Ankara International Film Festival - 
**Best Film - ഐവേ ഫ്രം ഹോം
* 2001 Istanbul International Film Festival
**Best Turkish Film of the Year - ഐവേ ഫ്രം ഹോം
* 2002 Singapore International Film Festival
**Silver Screen Award for Best Director - ഐവേ ഫ്രം ഹോം
* 2005 Istanbul International Film Festival
**FIPRESCI Prize - ഐൻജൽസ് ഫാൾ
* 2005 Nantes Three Continents Festival
**Golden Montgolfiere - ഐൻജൽസ് ഫാൾ
* 2006 Nuremberg Film Festival 
**Turkey-Germany Prize of the Young Filmmakers - ഐൻജൽസ് ഫാൾ
* 2007 Valdivia International Film Festival
**Best Director - എഗ്ഗ് (Yumurta)
* 2007 Antalya Golden Orange Film Festival
** Best Picture, Best Screenplay, NETPAC Jury Award for Best Picture - എഗ്ഗ് (Yumurta)
* 2007 World Film Festival of Bangkok
**Best Director (Harvest of Talents competition)-  എഗ്ഗ് (Yumurta)
* Fajr International Film Festival
**Crystal Simorgh - Best Director -  എഗ്ഗ് (Yumurta)
* 2010 Berlin International Film Festival 
**Golden Bear - ഹണി (Bal)

## ബാഹ്യകണ്ണികൾ
* 
* Official web site
*Semih Kaplanoglu - INTERVIEW 
*Time is the raw material of cinema
## അവലംബം

വർഗ്ഗം:തുർക്കിഷ് ചലച്ചിത്രസംവിധായകർ
വർഗ്ഗം:1963-ൽ ജനിച്ചവർ
നീലക്കുടുക്ക

നീലക്കുടുക്ക - Graphiium teredon (wiki pidia )

ദക്ഷിണേന്ത്യയിലും ശ്രീലങ്കയിലും കാണപ്പെടുന്ന ഒരു പൂമ്പാറ്റയാണ് **നീലക്കുടുക്ക** (Narrow-banded Bluebottle, Southern Bluebottle). ശാസ്ത്രനാമം: *Graphium teredon*. അരണമരങ്ങൾ (*Polyalthia longifolia*) ധാരാളമുള്ള സ്ഥലങ്ങളിൽ നീലക്കുടുക്ക ശലഭത്തെ കാണപ്പെടുന്നു.വളരെ വേഗത്തിൽ പറക്കുന്ന പൂമ്പാറ്റയാണ് ഇത്.ചിറകിനു നടുവിൽക്കൂടി പച്ചകലർന്ന നീലനിറത്തിലുള്ള വീതി കൂടിയ പട്ടയുണ്ട്.ഈ പട്ട സൂര്യപ്രകാശത്തിൽ തിളങ്ങുകയും നിറം മാറുന്നത് പോലെ തോന്നുകയും ചെയ്യുന്നു.ചിറകിൽ ഇടയ്ക്കിടെ നീലയും ചുവപ്പും പൊട്ടുകൾ കാണപ്പെടുന്നു. നാട്ടരുവികളുടെയും പുഴകളുടെയും തീരങ്ങളിൽ ഈ പൂമ്പാറ്റകൾ ചെളിയൂറ്റൽ ചെയ്യാറുണ്ട്. കാനക്കൈതയുടെ ഇലകൾ ലാർവകൾ ഭക്ഷിക്കാറുണ്ട്.


File:Common bluebottle.jpg|
File:Common_Bluebottle_(Graphium_sarpedon).jpg
File:Bluebottle mudumalai.jpg
File:Common_Bluebottle.jpg
File:Graphium_sarpedon_WQXGA.jpg
File:Common_Bluebottle_3.jpg
File:Butterfly blue bottle aralam wls.jpg


## അവലംബം

## പുറം കണ്ണികൾ

വർഗ്ഗം:കിളിവാലൻ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ജൈവ വാതകം

സൂക്ഷ്മാണുക്കൾ, ഓക്സിജന്റെ അസാന്നിധ്യത്തിൽ (anaerobic),  അഴുകുന്ന ജൈവവസ്തുക്കളിൽ (decomposing organic materials) പ്രവർത്തിക്കുമ്പോഴുണ്ടാകുന്ന വാതകങ്ങളുടെ മിശ്രിതമാണ് **ജൈവ വാതകം**(ഇംഗ്ലീഷ്: Biogas, ബയോഗ്യാസ്).  ഇതിൽ, 55-70 ശതമാനം നിറമോ മണമോ ഇല്ലാത്ത മീഥെയ്ൻ(methane) വാതകവും, 30-45 ശതമാനത്തോളം കാർബൺ ഡൈ ഓക്സൈഡും ചെറിയതോതിൽ   ഹൈഡ്രജൻ സൾഫൈഡ്,  നൈട്രജൻ, കാർബൺ മോണോക്സൈഡ്, ഈർപ്പം സിൽഒക്സയൻസ് (siloxanes )എന്നിവയും  അടങ്ങിയിരിക്കുന്നു. മീഥെയ്ൻ വാതകമാണ് കത്താനായി ഉപയോഗിക്കുന്നത്. കരിയോ പുകയോ ഇല്ലാത്ത ഇളം നീലനിറത്തിലുള്ള ജ്വാലയോടെ  കത്തുന്ന ഈ വാതകം സുരക്ഷിതവും വിഷമില്ലാത്തതുമായ ഒരു  ജൈവഇന്ധനം (bio-fuel) ആണ്. 

## ഘടകങ്ങൾ

## ഉപയോഗങ്ങൾ
* പാചകാവശ്യങ്ങൾക്കും വിളക്കുകൾ കത്തിക്കുന്നതിനും വേണ്ട ഇന്ധനമായി ഉപയോഗിക്കുന്നു.
## ഗുണങ്ങൾ
* താരതമ്യേന ലളിതവും, എളുപ്പം നിർമ്മിക്കാവുന്നതുമാണ്. 
* ചാരം അവശേഷിപ്പിക്കാതെയും പുകയില്ലാതെയും കത്തുന്നു.
* ഗാർഹിക ജൈവാവശിഷ്ടങ്ങളുടെ നിർമാർജ്ജനം ഉപയോഗപ്രദമായും ആരോഗ്യകരമായും നിർവഹിക്കാം.
* വിറകിന്റെ ഉപയോഗം കുറയ്ക്കുന്നതിലൂടെ ഒരു പരിധിവരെ വനനശീകരണം തടയുന്നു.
* ജൈവ വാതക പ്ലാന്റിലെ അവശിഷ്ടം നല്ല വളമാണ്.
## വിവിധതരം പ്ലാന്റുകൾ
* ഫിക്സഡ് ഡോം ടൈപ്പ് 
* ഫ്ലോട്ടിങ് ഗ്യാസ് ഹോൾഡർ ടൈപ്പ്

## അവലംബം

വർഗ്ഗം:ജൈവ ഇന്ധനങ്ങൾ
വർഗ്ഗം:ഇന്ധനങ്ങൾ
വർഗ്ഗം:വാതക ഇന്ധനങ്ങൾ
വർഗ്ഗം:വാതകങ്ങൾ
ഭാഷാഷ്ടപദി

ഗീതഗോവിന്ദകാവ്യത്തിന് രാമപുരത്ത് വാര്യർ രചിച്ച മലയാളഭാഷാ വിവർത്തനമാണ് **ഭാഷാഷ്ടപദി**. പന്ത്രണ്ടാം നൂറ്റാണ്ടിൽ വംഗദേശം ഭരിച്ച ലക്ഷ്മണസേനന്റെ കവിസദസ്സിലെ പഞ്ചരത്‌നങ്ങളിൽ ഒരാളായ ജയദേവ ഗോസ്വാമിയുടെ ഗീതഗോവിന്ദം ഹൃദ്യമായ മലയാള കാവ്യശൈലിയിൽ എഴുതപ്പെട്ടതാണ്  ഭാഷാഷ്ടപദി.

## അവലംബം

വർഗ്ഗം:മലയാളകവിതകൾ
എഗ്ഗ് (തുർക്കിഷ് ചലച്ചിത്രം)

സെമിഹ് കാപ്ലനൊഗ്ലു തിരക്കഥയൊരുക്കി, സംവിധാനം നിർവഹിച്ച് 2007-ൽ പുറത്തിറങ്ങിയ ഒരു തുർക്കിഷ് ചലച്ചിത്രമാണ് ***എഗ്ഗ്*** (തുർക്കിഷ്: Yumurta). മാതാവിന്റെ മരണത്തെ തുടർന്ന് വർഷങ്ങൾക്കു ശേഷം ജന്മ നഗരത്തിൽ തിരിച്ചെത്തുന്ന യുവ കവിയുടെ കഥ പറയുന്ന ചിത്രം കാപ്ലനൊഗ്ലു ഒരുക്കിയ യൂസഫ് ചലച്ചിത്ര ത്രയത്തിലെ പ്രഥമ ചലച്ചിത്രമാണ്. മറ്റ് കാപ്ലനൊഗ്ലു ചിത്രങ്ങളെ പോലെതന്നെ നീളമേറിയ ഷോട്ടുകളും മനോഹരമായ തുർക്കിഷ് ഭൂപ്രകൃതിയും ഈ ചിത്രത്തിലും ഉപയോഗിച്ചിട്ടുണ്ട് . ചിത്രം അറുപതാമത് കാൻസ് അന്താരാഷ്ട്ര ചലച്ചിത്രമേളയിൽ മൽസര വിഭാഗത്തിൽ പ്രദർശിപ്പിച്ചു. 2008-ലെ ഇസ്താംബുൾ അന്താരാഷ്ട ചലച്ചിത്രമേളയിൽ മികച്ച ചിത്രത്തിനുള്ള ഗോൽഡൻ ടുളിപ് പുരസ്ക്കാരത്തിന് അർഹമായി. 

## പുരസ്കാരങ്ങൾ
* 2007 Valdivia International Film Festival 
**Best Director - സെമിഹ് കാപ്ലനൊഗ്ലു
**Best Actress - Saadet Aksoy
* 2007 Sarajevo Film Festival
**Best Actress -  Saadet Aksoy
**Heart of Sarajevo -  Saadet Aksoy
* 2007 Antalya Golden Orange Film Festival
**Best Picture - സെമിഹ് കാപ്ലനൊഗ്ലു
**Best Screenplay - സെമിഹ് കാപ്ലനൊഗ്ലു
**Best Camera Direction - Özgür Eken 
**Best Art Direction - Naz Erayda 
**Best Costume Design - Naz Erayda 
** Behlül Dal Digitürk Jury Special Award for Young Talent - Saadet Aksoy 
**NETPAC Jury Award for Best Picture - സെമിഹ് കാപ്ലനൊഗ്ലു
* 2007 World Film Festival of Bangkok
**Best Director - സെമിഹ് കാപ്ലനൊഗ്ലു
* 2008 Istanbul International Film Festival
**Golden Tulip - സെമിഹ് കാപ്ലനൊഗ്ലു
* 2008 Fajr International Film Festival
**Best Director - സെമിഹ് കാപ്ലനൊഗ്ലു
**Best Technical Achievement For Cinematography - Özgür Eken 

## ഇതുകൂടികാണുക
*സെമിഹ് കാപ്ലനൊഗ്ലു
*ഹണി (തുർക്കിഷ് ചലച്ചിത്രം)

## അവലംബം

## പുറമെ നിന്നുള്ള കണ്ണികൾ
* 
* Golden Orange at TURSAK  
* Kaplan Film 

വർഗ്ഗം:തുർക്കിഷ് ചലച്ചിത്രങ്ങൾ
വർഗ്ഗം:2007-ൽ പുറത്തിറങ്ങിയ ചലച്ചിത്രങ്ങൾ
കകുരു

തെറാപ്പോഡ വിഭാഗത്തിൽ ഉൾപ്പെടുന്ന ഒരിനം ദിനോസർ ആണ് **കകുരു**. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്. ഇവ ജീവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്. ഇവയ്ക്ക് മെലിഞ്ഞു നീണ്ട കാലുകൾ ആണ് ഉണ്ടായിരുന്നത് എന്നും അനുമാനിക്കുന്നു.

## കാൽ എല്ല്
കകുരുയുടെ ഓപൽ എന്ന അമുല്യമായ ആഭരണ കല്ല്‌ ആയി രൂപാന്തരം ആയ ഒരു കാൽ എല്ല് കിട്ടിയിട്ടുണ്ട്. 2004-ൽ ഈ എല്ല് ദക്ഷിണ ഓസ്ട്രേലിയൻ മ്യൂസിയം ഏകദേശം പത്തു ലക്ഷം രൂപക്ക് സ്വന്തമാക്കി.

## അവലംബം

വർഗ്ഗം:മാംസഭോജികളായ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
ഹണി (തുർക്കിഷ് ചലച്ചിത്രം)

സെമിഹ് കാപ്ലനൊഗ്ലു സംവിധാനം ചെയ്ത് 2010-ൽ പുറത്തിറങ്ങിയ തുർക്കിഷ് ചലച്ചിത്രമാണ് ***ഹണി*** (തുർക്കിഷ്: Bal). കാപ്ലനൊഗ്ലു ഒരുക്കിയ യൂസഫ് ചലച്ചിത്ര ത്രയത്തിലെ അവസാന ചിത്രമാണിത്. ഈ ചലച്ചിത്ര ത്രയത്തിലെ ആദ്യ ചിത്രം എഗ്ഗ് (തുർക്കിഷ് ചലച്ചിത്രം) 2007-ലും രണ്ടാം ചിത്രം "മിൽക്ക് (Süt)"  2008-ലും പൂറത്തിറങ്ങിയിരുന്നു. വനത്തിൽ തേൻ ശേഖരിക്കുവാൻ പോയ പിതാവിന്റെ തിരോധാനം യൂസഫ് എന്ന ആറുവയസുക്കാരന്റെ ചുറ്റുപാടും ഉണ്ടാക്കുന്ന വ്യതിയാനങ്ങളാണ് ചിത്രത്തിന്റെ ഇതിവൃത്തം. വളരെ കുറച്ച് സംഭാഷണങ്ങൾ മാത്രമുള്ള ചിത്രത്തിൽ പശ്ചാത്തല സംഗീതത്തിന്റെ ഉപയോഗവും ശൂഷ്ക്കമാണ്. വനത്തിനുള്ളിലെ ശബ്ദങ്ങളും, ചുറ്റുപാടുമുള്ള ജീവജാലങ്ങളുടേയും വസ്തുകളുടേയും ശബ്ദവും കലാപരമായി ഉപയോഗിച്ചിരിക്കുന്ന ചിത്രത്തിൽ പ്രകൃതി ഒരു പ്രധാന കഥാപാത്രമാണ്. 

അറുപതാമത് ബെർലിൻ അന്താരാഷ്ട്ര ചലച്ചിത്രമേളയിൽ മൽസര വിഭാഗത്തിൽ ആദ്യ പ്രദർശനം നടത്തിയ ചിത്രം, ഗോൾഡൻ ബെയർ പുരസ്ക്കാരത്തിന് അർഹമാവുകയും ചെയ്തു. 2010-ലെ മികച്ച വിദേശ ചിത്രത്തിനുള്ള ഓസ്ക്കാർ പുരസ്ക്കാരത്തിന് തുർക്കിയിൽ നിന്ന് നാമനിർദ്ദേശം ചെയ്യപ്പെട്ടു. 2010-ലെ യൂറോപ്യൻ ഫിലിം അവാർഡിന് മികച്ച ചിത്രം, സംവിധാനം, ഛായാഗ്രഹണം എന്നീ വിഭാഗങ്ങളിലും നാമനിർദ്ദേശം ചെയ്യപ്പെട്ടു.

## പുരസ്കാരങ്ങൾ
;2010 ബെർലിൻ അന്താരാഷ്ട്ര ചലച്ചിത്രമേള
*Golden Berlin Bear - സെമിഹ് കാപ്ലനൊഗ്ലു
*Prize of the Ecumenical Jury - സെമിഹ് കാപ്ലനൊഗ്ലു
;2010 യൂറോപ്യൻ ഫിലിം അവാർഡ്
*Nominated Best Cinematographer - Baris Ozbicer 
*Nominated Best Director - സെമിഹ് കാപ്ലനൊഗ്ലു
*Nominated Best Film - സെമിഹ് കാപ്ലനൊഗ്ലു
;2010 ഇസ്താംബുൾ അന്താരാഷ്ട്ര ചലച്ചിത്രമേള 
*Golden Tulip - Best Cinematography- Baris Ozbicer
*People's Choice Award - സെമിഹ് കാപ്ലനൊഗ്ലു
*Special Prize of the Jury - സെമിഹ് കാപ്ലനൊഗ്ലു
;2010 RiverRun International Film Festival
*Jury Prize Best Cinematography - Baris Ozbicer 
*Jury Prize Best Feature Film  - സെമിഹ് കാപ്ലനൊഗ്ലു

## ഇതുകൂടികാണുക
*സെമിഹ് കാപ്ലനൊഗ്ലു
*എഗ്ഗ് (തുർക്കിഷ് ചലച്ചിത്രം)

## അവലംബം

## പുറമെ നിന്നുള്ള കണ്ണികൾ
* 
*  Official website  of Kaplan Film
*Honey (2011) - rotten tomatoes-
*Bal (Honey) - review Peter Bradshaw
*Bal (Honey)- match factory
*Bal (Honey) - ICA 
* 

വർഗ്ഗം:തുർക്കിഷ് ചലച്ചിത്രങ്ങൾ
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ
ചുരുൾവാലൻ പൂമ്പാറ്റ

കേരളത്തിൽ കാണപ്പെടുന്ന വ്യത്യസ്തമായ ഒരു ചിത്രശലഭമാണ് **ചുരുൾവാലൻ** (*Zeltus etolus*). നിത്യഹരിതവനങ്ങളിലാണ് ഇവ കാണപ്പെടുന്നത്. 

മരങ്ങൾക്കിടയിലൂടെയും ചെടികൾക്കിടയിലൂടെയും ഒഴുകി പറക്കുകയാണ് പതിവ്. പറക്കുമ്പോൾ അന്തരീക്ഷത്തിൽ വാൽ പാറിക്കളിക്കാറുണ്ട്. 

ചിറകിന്റെ ആരംഭം നേർത്ത നീലനിറത്തിലാണ്. ചിറകിനടിവശം വെള്ള കലർന്ന നീലയുമാണ്. ചിറകിന്റെ മുകൾഭാഗം ഇരുണ്ടതും ചിറക് ആരംഭിക്കുന്ന ഭാഗം നീലനിറവുമാണ്. ഇവയെ വ്യത്യസ്തമാക്കുന്നത് വാലാണ്.

## ചിത്രശാല

File:Fluffy Tit(Zeltus amasa ) Male.jpg|ചുരുൾവാലൻ ആൺ ശലഭം 
File: Close wing position of Male of Zeltus amasa Hewitson, 1865 – Fluffy Tit WLB DSC 9052.jpg

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഓക്കില ശലഭം

വളരെ വ്യത്യസ്തനായ, കാടുകളിൽ മാത്രം കാണപ്പെടുന്ന ഒരു പൂമ്പാറ്റയാണ് **ഓക്കിലശലഭം** (*Kallima horsfieldii*). ഉണങ്ങിയ ഇലപോലെ മരത്തടിയിൽ കാണപ്പെടുന്ന ഇവയെ തിരിച്ചറിയാൻ പ്രയാസമാണ്. പശ്ചിമഘട്ടത്തിൽ മാത്രമാണ് ഇവയെ കാണുന്നത്.
## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ആനക്കൂവ

ഔഷധമായും ഉദ്യാനസസ്യമായും ഉപയോഗിക്കുന്ന ഒരു സസ്യമാണ് **ആനക്കൂവ**. ചണ്ണക്കൂവ, വെൺകൊട്ടം, മലവയമ്പ് എന്നീ പേരുകളിലും ഇത് അറിയപ്പെടുന്നു. ഇന്തോനേഷ്യയിലെ ഗ്രേറ്റർ സുൻഡ ദ്വീപുകളാണ് ഈ സസ്യത്തിന്റെ ജന്മദേശം. കോസ്റ്റസ് ജനുസിൽ പെടുന്നു. കേരളത്തിൽ ഇത് അർദ്ധഹരിത - നിത്യഹരിതവനങ്ങളിൽ കണ്ടുവരുന്നു.

## ഘടന
ഉഷ്ണമേഖലാ പ്രദേശങ്ങളിൽ വളരുന്ന ഒരു ചിരസ്ഥായി സസ്യമായ ഇതിന്റെ ഭൂമിക്കടിയിലുള്ള പ്രകന്ദത്തിൽ നിന്നും തണ്ടൂകളായി ഇത് വളരുന്നു. ഏകദേശം മൂന്നു മീറ്ററോളം ഉയരത്തിൽ വളരുന്നയാണ് ക്രേപ് ജിഞ്ചർ എന്ന ആനക്കൂവ. പച്ചിലകൾ ചെടിത്തണ്ടിൽ 'സ്‌പൈറൽ' രൂപത്തിലാണ് ക്രമീകരിച്ചിരിക്കുന്നത്. വലിയ വെളുത്ത പൂക്കൾക്ക് മധ്യഭാഗത്തായി മഞ്ഞരാശി കാണാം. പൂവിതളുകൾ മെഴുകുപുരട്ടിയതുപോലിരിക്കും. അരികുകൾ ഫ്രില്ല് പിടിപ്പിച്ചതുപോലെ രൂപഭാവത്തോടെ വസ്ത്രങ്ങൾ തുന്നാൻ ഉപയോഗിക്കുന്ന ക്രേപ് കടലാസിനോട് സാമ്യമുള്ളതാണ്.

## കൃഷിരീതി
ദിവസവും കുറഞ്ഞത് 3 മണിക്കൂറെങ്കിലും സൂര്യപ്രകാശം ലഭിക്കുന്ന സ്ഥലത്താണ് ഇത് വളർത്തേണ്ടത്. വിത്തുകിഴങ്ങ് മുറിച്ചു നട്ടാണ് ഇതിന്റെ കൃഷി ചെയ്യുന്നത്. ഇത്തരം കിഴങ്ങിൻ കഷണങ്ങൾ മണ്ണും മണലും ഇലപ്പൊടിയും കലർത്തിയ മിശ്രിതം നിറച്ച ചട്ടിയിൽ ഒരിഞ്ചു താഴ്ത്തി നട്ടും ആനക്കൂവ വളർത്തുന്നു. തണ്ട് മുറിച്ചുനട്ടും ആനക്കൂവ വളർത്താവുന്നതാണ്.

## ഉപയോഗങ്ങൾ
പനിചികിത്സയിൽ ഇത് ഫലപ്രധമായി ഉപയോഗിച്ച് വരുന്നു. ഇലകൾ ചതച്ച് കുഴമ്പാക്കി നെറ്റിയിൽ പുരട്ടിയാണ് ഉപയോഗിക്കുന്നത്. സസ്യഭാഗങ്ങൾ തിളപ്പിച്ച് കഷായമാക്കി അതിൽ പനിയുള്ള വ്യക്തി കുളിയ്ക്കുന്ന പതിവും ഉണ്ട്. ജലദോഷം, വാതം, ന്യുമോണിയ തുടങ്ങിയവയുടെ ചികിത്സയിൽ ഉപയോഗിക്കുന്നു. ഇതിന്റെ കിഴങ്ങിൽ കാർബോഹൈഡ്രേറ്റ് സമൃദ്ധമായുള്ളതിനാൽ ആനക്കൂവയുടെ കിഴങ്ങ് ഭക്ഷ്യയോഗ്യമാണ്.നാരുകൾ വേണ്ടത്രയുണ്ട്. ഇൻഡൊനീഷ്യയിലും മറ്റും ഇതിന്റെ ഇളംതണ്ടുകൾ പച്ചക്കറിയായി ഉപയോഗിക്കുന്നു. പ്രമേഹചികിത്സയിലും കരൾരോഗ ചികിത്സയിലും ഇത് ഫലപ്രധമായി ഉപയോഗിക്കാമെന്ന് പുതിയ കണ്ടെത്തലുകൾ പറയുന്നു.
## രസാദി ഗുണങ്ങൾ
രസം:തിക്തം, മധുരം
ഗുണം	:രൂക്ഷം, ലഘു
വീര്യം	:ശീതം
വിപാകം:കടു

ഔഷധയോഗ്യ ഭാഗം :പ്രകന്ദം

## ചിത്രശാല

File:Costus_Speciosus_-_ആനക്കുവ_01.JPG|ആനക്കുവയുടെ ഇല
പ്രമാണം:ചണ്ണക്കൂവപ്പൂവ്.jpg|ചണ്ണക്കൂവയുടെ പൂവ്
Image:Flower I IMG 9605.jpg|Flower at Kolkata, West Bengal, India.
Image:Flower & leaves I IMG 9608.jpg|Flower & leaves  at Kolkata, West Bengal, India.
Image:Costus_speciosus_Guadeloupe.JPG|*Costus speciosus* in Basse Terre, Guadeloupe.
Image:Starr_030807-0069_Costus_speciosus.jpg|*Costus speciosus* in Hawaii.


## അവലംബം


## പുറത്തേക്കുള്ള കണ്ണികൾ
* [ കൂടുതൽ വിവരവും കാണുന്ന ഇടങ്ങളും]

വർഗ്ഗം:അലങ്കാരസസ്യങ്ങൾ
വർഗ്ഗം:കിഴങ്ങുകൾ
വർഗ്ഗം:ഔഷധസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ചൈനയിലെ സസ്യജാലം
വർഗ്ഗം:ക്വീൻസ്ലാൻഡിലെ സസ്യജാലങ്ങൾ
വർഗ്ഗം:മലേഷ്യയിലെ സസ്യങ്ങൾ
വർഗ്ഗം:കേരളത്തിലെ സസ്യജാലം
നാട്ടുവേലിനീലി

പുഴയോരത്തും നിത്യഹരിതവനങ്ങളിലും മറ്റും സാധാരണ കാണുന്ന ചിത്രശലഭമാണ് **നാട്ടുവേലിനീലി** (*Acytolepis puspa*). ചിറകിന് തിളങ്ങുന്ന വെള്ളനിറമാണ്. ചിറകിനടിവശത്ത് കറുത്ത വരകളും പുള്ളികളുമുണ്ടാവും. ഇന്ത്യ, മ്യാൻമർ, തായ്ലാന്റ്, യുന്നൻ പ്രവിശ്യ (ചൈന), ശ്രീലങ്ക, ഫിലിപ്പീൻസ്, ബോർണിയോ, ന്യൂ ഗിനിയ എന്നിവിടങ്ങളിൽ കാണപ്പെടുന്നു. 

## ചിത്രശാല

പ്രമാണം:Common Hedge blue.jpg|നാട്ടുവേലിനീലി
പ്രമാണം:Acytolepis puspa 01.jpg|നാട്ടുവേലിനീലി പെരിയാർ നിന്നും
പ്രമാണം:Hedgeblue.jpg|നാട്ടുവേലിനീലി
പ്രമാണം:Acytolepis puspa 2.jpg|കണ്ണൂരിൽ നിന്നും ഉള്ള നാട്ടുവേലി നീലി


## അവലംബം

## പുറം കണ്ണികൾ

വർഗ്ഗം:നീലി ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
വനദേവത (ചിത്രശലഭം)

സഹ്യപർവ്വതത്തിലെ നിത്യഹരിതവനങ്ങളിൽ മാത്രം കാണപ്പെടുന്ന ഒരു ചിത്രശലഭമാണ് **വനദേവത**. പ്രത്യേകതരത്തിൽ ചിറകടിച്ച് ഒഴുകിപ്പറക്കുന്നതുകാണാൻ നല്ലഭംഗിയാണ്. ഐഡിയ മലബാറിക്ക (*Idea malabarica*) എന്ന ശാസ്ത്രനാമത്തിൽ അറിയപ്പെടുന്നു.ഇത് നിംഫാലിഡേ കുടുംബത്തിലെ ഡാനൈഡ് ഗ്രൂപ്പിൽ പെടുന്നു.


File:Idea_malabarica_pupa2_sec.jpg
File:Idea_malabarica_cat_sec.jpg
File:Idea_malabarica_ad_sec.jpg


## അവലംബം


## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
കളമശ്ശേരി നഗരസഭ

കേരളത്തിലെ എറണാകുളം ജില്ലയിലെ  കണയന്നൂർ താലൂക്കിൽ സ്ഥിതി ചെയ്യുന്ന ഒരു മുനിസിപ്പാലിറ്റിയാണ് **കളമശ്ശേരി**. കേരളത്തിലെ വിദ്യാഭ്യാസ, വ്യവസായ പ്രാധാന്യമുള്ള നഗരമാണിത്. വാമനപ്രതിഷ്ഠകൊണ്ട് പ്രസിദ്ധിയാർജ്ജിച്ച തൃക്കാക്കര ക്ഷേത്രം സ്ഥിതിചെയ്യുന്നത് കളമശ്ശേരി നഗരത്തിലാണ്.

## പേരിനു പിന്നിൽ
* **കളഭശേരി**: നഗരാതിർത്തിയിലുള്ള ഒരു പ്രധാന ക്ഷേത്രമാണ് തൃക്കാക്കരക്ഷേത്രം. പണ്ടുകാലത്ത് തൃക്കാക്കര ക്ഷേത്രത്തിലെ ‍ ഉത്സവത്തിനായി കൊണ്ടു വന്നിരുന്ന  ആനകളെ കൂട്ടമായി കെട്ടിയിരുന്നത് ഇവിടുത്തെ മൈതാനത്തായിരുന്നു. ആ പ്രദേശം കളഭശ്ശേരി എന്നു പറഞ്ഞുപോന്നിരുന്നു. പിന്നീട് കളഭശ്ശേരി രൂപാന്തരം സംഭവിച്ച് കളമശ്ശേരി ആയതായി കരുതുന്നു.

## ചരിത്രം
1953 ആഗസ്ത് 15-നു നിലവിൽ വന്ന പഴയ ഞാലകം പഞ്ചായത്താണ് കളമശ്ശേരി പഞ്ചായത്തായും പിന്നീട് 1990 ഏപ്രിൽ 01 നു കളമശ്ശേരി മുനിസിപാലിറ്റിയായും നിലവിൽ വന്നത്.

## അതിരുകൾ
*വടക്ക് -- ഏലൂർ നഗരസഭ, ചൂർണ്ണിക്കര ഗ്രാമപഞ്ചായത്ത് 
*കിഴക്ക് -- തൃക്കാക്കര നഗരസഭ, എടത്തല ഗ്രാമപഞ്ചായത്ത് 
*തെക്ക് -- കൊച്ചി കോർപറേഷൻ, തൃക്കാക്കര നഗരസഭ
*പടിഞ്ഞാറ് -- കൊച്ചി കോർപറേഷൻ, ഏലൂർ നഗരസഭ

## പ്രധാന വിദ്യാഭ്യാസസ്ഥാപനങ്ങൾ
* കൊച്ചിൻ യുണിവേഴ്സിറ്റി ഓഫ് സയൻസ് ആൻഡ് ടെക്നോളജി - കുസാറ്റ് 
* എസ്.സി.എം.എസ്.കോളേജ്
* കളമശ്ശേരി ഗവ. പോളിടെൿനിക്
* രാജഗിരി കോളേജ് ഓഫ് സൊഷ്യൽ സയൻ‌സ് 
* രാജഗിരി സ്കൂൾ 
* കൊച്ചി സഹകരണ മെഡിക്കൽ കോളേജ്
* സെന്റ്. പോ‍ൾസ് കോളേജ്
* ഗവ. ഐ.ടി.ഐ 
* നജത്ത് പബ്ലിക് സ്കൂൾ
* തൃക്കാക്കര സെന്റ്. ജോസഫ് സ്കൂൾ

## പ്രധാന വ്യവസായസ്ഥാപനങ്ങൾ
* എച്ച്.എം.ടി (HMT)
* അപ്പോളോ ടയേഴ്സ്

## അവലംബം
കുഞ്ഞുവാലൻ

ഏഷ്യയിൽ കാണപ്പെടുന്ന ഒരു നീലി ചിത്രശലഭമാണ് **കുഞ്ഞുവാലൻ ശലഭം** അഥവാ **യാം ഫ്ലൈ (കാച്ചിൽ ശലഭം)**. പേര് സൂചിപ്പിക്കും പോലെ മനോഹരമായ വാലാണ് കുഞ്ഞുവാലന്റെ ആകർഷണം. നീണ്ടവാലും കടുത്ത മഞ്ഞനിറവുമുള്ള ഇവയെ തിരിച്ചറിയാൻ എളുപ്പമാണ്. മുൻചിറകിന്റെ അരികിൽ വീതികുറഞ്ഞ കറുത്ത വരയുണ്ടാകും. കാച്ചിൽ, കരീലാഞ്ചി എന്നിവയിലാണ് മുട്ടയിടുന്നത്.
## ചിത്രശാല

File:Yamfly (Loxura atymnus) 01 Larva (2016.06.19).jpg|ശലഭപ്പുഴു കാച്ചിൽ വള്ളിയിൽ
File:Yamfly (Loxura atymnus) 04 Pupa (2016.06.24).jpg|പ്യൂപ്പ
File:Yamfly (Loxura atymnus) 05 Pupa (2016.07.02).jpg|വിരിയാറായ പ്യൂപ്പ
File:Yamfly (Loxura atymnus) 06 Butterfly (2016.07.03).jpg|പുതുതായി വിരിഞ്ഞിറങ്ങിയ ശലഭം
File:Yamfly (Loxura atymnus) 07 Butterfly (2016.07.03).jpg|പുതുതായി വിരിഞ്ഞിറങ്ങിയ ശലഭം
File:Loxura atymnus yamflyopenwing.JPG|ഉൾച്ചിറകുകൾ
File:Loxura atymnus-Kadavoor-2018-06-18-001.jpg|ഓർക്കിഡിന്റെ പൂക്കളിലല്ലാത്ത തേൻഗ്രന്ഥികളിൽനിന്നും ചോണനുറുമ്പുകളോടൊപ്പം തേൻ നുകരുന്ന കുഞ്ഞുവാലൻ ശലഭം. 
File:Yamfly at Kerala.jpg|thumb|കുഞ്ഞുവാലൻ


## അവലംബം

## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:നീലി ചിത്രശലഭങ്ങൾ
സമാന്തരശ്രേണി

ഗണിതശാസ്ത്രത്തിൽ സമാന്തര ശ്രേണിയെന്നാൽ അടുത്തടുത്ത രണ്ട് സംഖ്യകളുടെ വ്യത്യാസം തുല്യമായ സംഖ്യകളുടെ ശ്രേണിയാണ്. ഓരോ ശ്രേണിയുടെയും ഈ വ്യത്യാസത്തെ ആ ശ്രേണിയുടെ പൊതുവ്യത്യാസം(common difference) എന്ന് പറയുന്നു. ഉദാഹരണമായി 5,7,9

,... എന്നിങ്ങനെ പദങ്ങളായ(terms) സമാന്തര ശ്രേണിയിൽ പൊതുവ്യത്യാസം 2 ആണ്.

ഒരു സമാന്തരശ്രേണിയുടെ ആദ്യപദം \ fഉം അടുത്തടുത്ത പദങ്ങളുടെ പൊതുവ്യത്യാസം dയും ആയാൽ n-​​‍ാം പദം(\ a_n)

:\ a_n = a_1 + (n - 1)d,

അഥവാ പൊതുവായി

:\ a_n = dn + (f  - d)

ഒരു സമാന്തരശ്രേണിയുടെ സ്വഭാവം അതിന്റെ പൊതുവ്യതാസത്തിൽ അധിഷ്ടിതമാണ്.

*പൊതുവ്യത്യാസം പോസിറ്റീവ് ആണെങ്കിൽ ശ്രേണിയിലെ പാദങ്ങൾ പോസിറ്റീവ് അനന്തതയിലേക്ക് വർധിക്കും.

*പൊതുവ്യത്യാസം നെഗറ്റീവ് ആണെങ്കിൽ ശ്രേണിയിലെ പാദങ്ങൾ നെഗറ്റീവ് അനന്തതയിലേക്ക് വർധിക്കും.

## സമവാക്യങ്ങൾ
### n-​​‍ാം
:\ a_n = f + (n - 1)d 

ഒരു സാമാന്തര ശ്രേണിയിലെ നാലാം പദം, അഞ്ചാം പദം, ആറാം പദം ഇവയുടെ തുക 45ആണ് 

അഞ്ചാം പദം എത്രയാണ്? 

### പൊതുവ്യത്യാസം
d = പദവ്യത്യാസം/ സ്ഥാനവ്യത്യാസം

ഉദാ. x16 = 6
X 6=16
d = ?
= 6-16/16-6 
= -10/10 = -1

## അവലംബം

*
വർഗ്ഗം:ഗണിതം
വിശാൽ ഭരദ്വാജ്

ഇന്ത്യൻ ചലച്ചിത്രസംവിധായകനും, തിരക്കഥാകൃത്തും, സംഗീത സംവിധായകനുമാണ് **വിശാൽ ഭരദ്വാജ്**.

## ജീവിതരേഖ
ഉത്തർ പ്രദേശിലെ ബിജ്നോറിൽ 1965-ൽ ജനനം. ഗുൽസാർ സംവിധാനം ചെയ്ത് മാച്ചിസ് എന്ന ചിത്രത്തിലൂടെ സംഗീത സംവിധായകനായി. ആ വർഷത്തെ മികച്ച സംഗീത സംവിധായകനുള്ള ഫിലിംഫെയർ പുരസ്ക്കാരം ലഭിച്ചു. 1996-ൽ സംഗീത സംവിധാനം നിർവഹിച്ച "ഗോഡ് മദർ" എന്ന ചിത്രത്തിന് ദേശീയ ചലച്ചിത്രപുരസ്ക്കാരവും നേടി. തുടർന്ന് മുഖ്യധാരാ ഹിന്ദി ചലച്ചിത്രങ്ങളിൽ സജീവമായ ഇദ്ദേഹം നിരവധി ചിത്രങ്ങൾക്ക് സംഗീതം നൽകി, "ദയ" എന്ന മലയാളചലച്ചിത്രത്തിനും സംഗീത സംവിധാനം നിർവഹിച്ചിട്ടുണ്ട്.  
 
2002-ൽ പുറത്തിയ "മക്ഡീ" എന്ന കുട്ടികളുടെ ചിത്രത്തിലൂടെ സംവിധാന രംഗത്ത് സാനിധ്യമറിയിച്ചു. 2003-ൽ പുറത്തിറങ്ങിയ "മഖ്ബൂൽ" ഷെയ്ക്സ്പിയർ നാടകമായ മാക്ബെത്തിനെ അധികരിച്ച് എടുത്ത ചിത്രമായിരുന്നു. ചിത്രം ബാങ്കോങ് ചലച്ചിത്രമേളയിൽ Golden Kinnaree പുരസ്ക്കരത്തിന് നാമനിർദ്ദേശം ചെയ്യപ്പെട്ടു. റസ്ക്കിൻ ബോണ്ടിന്റെ ചെറുകഥയെ ആസ്പദമാക്കി സംവിധാനം ചെയ്ത് ദി ബ്ലൂ അംബ്രല്ല 2005-ൽ പുറത്തിറങ്ങി. ചിത്രം, മികച്ച കിട്ടികളുടെ ചിത്രത്തിനുള്ള ദേശീയ ചലച്ചിത്രപുരസ്കാരം നേടി.

2006-ൽ പുറത്തിറങ്ങിയ "ഓംകാര" മറ്റൊരു ഷെയ്ക്സ്പിയർ നാടകമായ ഒഥല്ലോയെ അടിസ്ഥാനമാക്കി എടുത്ത ചിത്രമാണ്. നിരവധി ദേശീയ അന്തർദേശീയപുരസ്ക്കാരങ്ങൾ നേടിയ ചിത്രം വലിയ സാമ്പത്തിക വിജയവുമായിരുന്നു. 2009-ൽ സംവിധാനം ചെയ്ത "കമീനേ" സാമ്പത്തികമായും വിജയിക്കുകയും നിരൂപക പ്രശംസ നേടുകയും ചെയ്തു. റെസ്ക്കിൻ ബോണ്ടിന്റെ "സൂസന്നാസ് സെവൻ ഹസ്ബേൻസ്" എന്ന ചെറുകഥയുടെ ചലച്ചിത്ര ആവിഷ്ക്കരമായ "7 ഖൂൺ മാഫ്" 2011-ൽ പുറത്തിറങ്ങി.

## ചലച്ചിത്രങ്ങൾ

## അവലംബം


## ബാഹ്യകണ്ണികൾ
* 
* Vishal Bhardwaj *[[Allmovie]]*.
* Interview on Screen 
*Vishal Bhardwaj - bollywood hungama 

വർഗ്ഗം:ജീവിച്ചിരിക്കുന്നവർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ഇന്ത്യൻ ചലച്ചിത്രസംവിധായകർ
വർഗ്ഗം:1965-ൽ ജനിച്ചവർ
റൺ ലോല റൺ

ടോം ടൈക്കർ സംവിധാനം ചെയ്ത് 1998-ൽ പുറത്തിറങ്ങിയ ജർമ്മൻ സിനിമയാണ് ***റൺ ലോല റൺ*** (ജർമ്മൻ: Lola rennt, literally Lola Runs).  കൂട്ടുകാരന്റെ ജീവൻ രക്ഷിക്കാൻ 20 മിനിട്ടിനുള്ളിൽ 1 ലക്ഷം മാർക്ക് ആവശ്യമുള്ള ലോലയുടെയും കൂട്ടുകാരനായ മണിയുടെയും കഥ പറയുന്ന ചിത്രം ഒരേ കഥയുടെ മൂന്ന് വ്യത്യസ്ത സാദ്ധ്യതകൾ അവതരിപ്പിക്കുന്നു. 2000-ലെ മികച്ച വിദേശ ചിത്രത്തിനുള്ള BAFTA പുരസ്ക്കാരത്തിന് നാമനിർദ്ദേശം ചെയ്യപ്പെട്ടു.

## പുരസ്കാരങ്ങൾ
;2000 BAFTA Awards
*Best Film not in the English Language
;1998 Venice Film Festival
*Nominated - Golden Lion
;1998 European Film Awards
*Nominated 	European Film Award - Best Film
;1999 German Film Awards
*German Film of the Year
*Outstanding Feature Film
*Outstanding Individual Achievement: Cinematography - Frank Griebe 
*Outstanding Individual Achievement: Direction - Tom Tykwer 
*Outstanding Individual Achievement: Editing - Mathilde Bonnefoy 
*Outstanding Individual Achievement: Supporting Actor - Herbert Knaup 
*Outstanding Individual Achievement: Supporting Actress - Nina Petri 

## അവലംബം


## പുറമെ നിന്നുള്ള കണ്ണികൾ
* 
* 
* 
* 
* 
* List of locations used in the film  from movie-locations.com

വർഗ്ഗം:ജർമ്മൻ ചലച്ചിത്രങ്ങൾ
വർഗ്ഗം:1998-ൽ പുറത്തിറങ്ങിയ ചലച്ചിത്രങ്ങൾ
നാരദശിക്ഷ

രണ്ടായിരത്തോളം വർഷം പഴക്കമുള്ള സംഗീതശാസ്ത്രത്തെക്കുറിച്ച് എഴുതപ്പെട്ട ഒരു ചെറിയ സംസ്കൃതഗ്രന്ഥമാണ് നാരദശിക്ഷ. മാതംഗമുനി ഈ ഗ്രന്ഥത്തെക്കുറിച്ച് തന്റെ ബൃഹദ്ദേശി എന്ന ഗ്രന്ഥത്തിൽ പരാമർശിക്കുന്നുണ്ട്. ഭരതനു ശേഷം രചിക്കപ്പെട്ടതാണെന്നു കരുതപ്പെടുന്നു. ഭരതമുനി പരാമർശിക്കാത്ത 'ഗാന്ധാര' ഗ്രാമത്തെപ്പറ്റി നാരദശിക്ഷയിൽ പ്രതിപാദിക്കുന്നു. സംഗീതത്തിന്റെ രക്ത, പൂർണ്ണ, അലംകൃത, പ്രസന്ന, വ്യക്ത, വിക്രഷ്ട, സ്​ലക്ഷണ, സമ, സുകുമാര, മധുര എന്നീ ഉത്തമ ഗുണങ്ങളെക്കുറിച്ച് ഈ ഗ്രന്ഥത്തിൽ പരാമർശമുണ്ട്.

## അവലംബം

വർഗ്ഗം:സംഗീതശാസ്ത്ര ഗ്രന്ഥങ്ങൾ
ജൂണോ (ബഹിരാകാശപേടകം)

സൗരയൂഥത്തിലെ ഏറ്റവും വലിയ ഗ്രഹമായ വ്യാഴത്തിലേക്കുള്ള നാസയുടെ ബഹിരാകാശ ദൗത്യമാണ് **ജൂണോ**.700 ബില്ല്യൻ ഡോളർ ചെലവു പ്രതീക്ഷിച്ചിരുന്ന ജൂണോ ദൗത്യം 2009 ഓടെ വിക്ഷേപിക്കുവാൻ പദ്ധതിയിട്ടിരുന്നു എങ്കിലും പിന്നീട് 2011 ഓഗസ്റ്റിലേക്ക് നീട്ടിവയ്ക്കുകയായിരുന്നു. ജൂൺ 2011 ലെ കണക്കുകൾ പ്രകാരം ജൂണോയുടെ മൊത്തം ചെലവ് 1.1 ബില്ല്യൻ ഡോളറാണ്. 2011 ഓഗസ്റ്റ്‌ 5ന് ഫ്ലോറിഡയിലെ കെന്നഡി ബഹിരാകാശ നിലയത്തിൽ നിന്നാണ് ജൂണോയെ വിക്ഷേപിച്ചത്.ഈ ബഹിരാകാശ പേടകം വിക്ഷേപിക്കുന്നതിന്റെ പ്രധാന ഉദ്ദ്യേശ്യം ആ ഗ്രഹത്തിന്റെ സങ്കലനം, ഉപരിതല ഗുരുത്വാകർഷണം, കാന്തഗുണം എന്നിവയെക്കുറിച്ച് പഠിക്കുക എന്നതാണ്.
2016 ജൂലൈ 05 ന് ജൂനോ വ്യാഴത്തിന്റെ ഭ്രമണപഥത്തിലെത്തി
## അവലംബം



*  on NASA.gov
* Juno mission web site on South West Research Institute
* Juno Mission Profile  by NASA's Solar System Exploration
* NASA Selects New Frontiers Concept Study: Juno Mission to Jupiter  at NASA Jet Propulsion Laboratory
* The Juno Mission to Jupiter at Space.com
* NASA 360 New Worlds New Discoveries 1/2. Retrieved June 30, 2011.

വർഗ്ഗം:ബഹിരാകാശപദ്ധതികൾ
പാലാഴിമഥനം

400px|thumb|പാലാഴിമഥനം (ബാങ്കോക്ക് വിമാനത്താവളത്തിലെ ശില്പമാതൃക **പാലാഴിമഥനം** അഥവാ **സമുദ്രമന്തനം** എന്നത്
അമൃതം എടുക്കാനായി ദേവന്മാരും അസുരന്മാരും ചേർന്ന് സപ്ത സാഗരങ്ങളിൽ ഒന്നായ പാലാഴി കടഞ്ഞുവെന്ന് ഹൈന്ദവ പുരാണങ്ങൾ പറയുന്നു. കടകോലായി മന്ഥരപർവ്വതവും, കയറായി വാസുകി എന്ന സർപ്പ ശ്രേഷ്ഠനേയും ഉപയോഗിച്ചു. വാസുകിയുടെ തലഭാഗം അസുരന്മാരും, വാൽഭാഗം ദേവന്മാരും വലിച്ചു.  മഥനത്തെത്തുടർന്ന് പാലാഴിയിൽ നിന്നും നിരവധി ദിവ്യ വസ്തുക്കൾ പൊന്തിവന്നു. ഒടുവിൽ സ്വർണ്ണകുംഭത്തിൽ അമൃതുമായി ധന്വന്തരിദേവനും ഉയർന്നു വന്നു. നിരവധി പുരാണങ്ങളിൽ **പാലഴിമഥനം**  പ്രതിപാദിച്ചിട്ടുണ്ട്. മഹാഭാരതത്തിലും, രാമായണത്തിലും, ഭാഗവതത്തിലും പാലഴിമഥനം വർണ്ണിച്ചിട്ടുണ്ട്.  

## കഥ
അത്രി മഹർഷിയുടെ പുത്രനും 
പരമശിവന്റെ അംശവുമായ ദുർവാസാവ് മഹർഷിക്ക് ഒരിക്കൽ ദേവലോകത്തു വെച്ച് സുന്ദരികളായ വിദ്യാധര സ്ത്രീകൾ  പാരിജാത പുഷ്പങ്ങളാൽ കോർത്ത ഒരു
ദിവ്യഹാരം സമർപ്പിച്ചു. അദ്ദേഹം അത് ഐരാവതത്തിന്റെ പുറത്തേറി വരുന്ന ദേവേന്ദ്രന് സ്നേഹപൂർവ്വം സമ്മാനിച്ചു.  

ഇന്ദ്രൻ പാരിജാത പുഷ്പമാല കിട്ടിയ സന്തോഷത്തിൽ അത് തലയിൽ ചൂടാനായി മാല ഐരാവതത്തിന്റെ മുകളിൽ വച്ചു തലമുടി വൃത്തിയായി ചീകിയൊതുക്കി. അതിനോടകം പൂവിന്റെ വാസനയിൽ ആകൃഷ്ടരായി എത്തിയ  വണ്ടുകൾ  ഐരാവതത്തിനു ചുറ്റും മൂളി പറക്കാൻ തുടങ്ങി. വണ്ടുകളുടെ ശല്യം കൂടിവന്നപ്പോൾ ഐരാവതം പൂമാലയെടുത്ത് നിലത്തിട്ട് ചതച്ചുകളഞ്ഞു. ഇതു കണ്ട് കോപിഷ്ഠനായ ദുർവ്വാസാവ് ദേവേന്ദ്രനെ ഉൾപ്പെടെ എല്ലാ ദേവന്മാരെയും **ജരാനര ബാധിക്കട്ടെ !** എന്ന് ശപിച്ചു.  പാലാഴികടഞ്ഞ് അമൃതം കഴിച്ചാൽ ശാപമോക്ഷം കിട്ടുമെന്ന് ത്രിമൂർത്തികൾ ഉപദേശിച്ചു. 

ദേവന്മാരും അസുരന്മാരും ഒത്തുചേർന്ന് പാലാഴി കടയാൻ തിരുമാനിച്ചു. കടക്കോലായി മന്ദരപർവ്വതത്തേയും കയറായി വാസുകിയെയും  നിശ്ചയിച്ചു. വാസുകിയുടെ തലഭാഗം അസുരന്മാരും, വാൽഭാഗം ദേവന്മാരും പിടിച്ചു വലിക്കാൻ തുടങ്ങി. വലിയുടെ ശക്തിയിൽ മന്ദരപർവ്വതം പാലാഴിയിൽ താഴ്ന്നു പോയി. താഴ്ന്നുപോയ പർവ്വതത്തെ ഉയർത്താൻ വിഷ്ണു കൂർമ്മം ആയി അവതരിച്ചു. വിഷ്ണുവിൻ്റെ കൂർമ്മാവതാരം മന്ദരപർവ്വതത്തെ യഥാസ്ഥാനത്തേക്ക് ഉയർത്തി കൊണ്ടുവന്നു. 

പാലാഴിമഥനം വർഷങ്ങളോളം തുടർന്നു. ക്ഷീണിതനായ വാസുകി കാളകൂടം ഛർദ്ദിച്ചു.  ലോക നാശകാരകമായ ആ വിഷം പരമശിവൻ പാനം ചെയ്തു. വിഷം അകത്തു പോകാതിരിക്കാൻ പാർവതി ശിവന്റെ കഴുത്തിൽ അമർത്തി പിടിച്ചു. 

വിഷം പുറത്തേക്കു പോകാതിരിക്കാൻ വിഷ്ണു ശിവൻ്റെ വായ് പൊത്തി പിടിച്ചു. അതോടെ ഗതിമുട്ടിയ ഹലാഹലം ശിവ കണ്ഠത്തിൽ ഉറച്ച് നീലനിറമായി. അങ്ങനെ ശിവൻ നീലകണ്ഠൻ ആയി. ശ്രീപാർവ്വതിയും മറ്റ്  ദേവന്മാരും  പരമശിവന് വേണ്ടി പ്രാർത്ഥനയോടെ ഉറങ്ങാതിരുന്ന ആ ദിവസമാണ് ശിവരാത്രിയായി ആചരിക്കുന്നത്.

പാലാഴിമഥനം തുടർന്നപ്പോൾ പലതരം
ദിവ്യ വസ്തുക്കളും ഉയർന്നുവന്നു. അവസാനം അമൃത കുംഭവുമായി  ധന്വന്തരി പുറത്തുവന്നു.  ഉടനെ അസുരന്മാർ അമൃത് തട്ടിയെടുത്ത് പാതാളത്തിലേക്ക്‌ പോയി. ദേവന്മാർ  വിഷ്ണുവിനെ ശരണം പ്രാപിച്ചു. വിഷ്ണു മോഹിനിരൂപത്തിൽ അസുരന്മാരുടെ അടുത്തെത്തി തന്ത്രപൂർവം അമൃത് കൈക്കലാക്കി ദേവന്മാർക്ക് കൊടുത്തു.

## അവലംബം

വർഗ്ഗം:ഹൈന്ദവ ഐതിഹ്യങ്ങൾ
അന്തെസിസ്

പുഷ്പങ്ങളിലെ കേസരങ്ങൾ പൂർണ വളർച്ച പ്രാപിക്കുമ്പോൾ ആന്തർപാളികൾ പൊട്ടി പരാഗരേണുക്കൾ വിതരണം ചെയ്യുന്ന പ്രക്രിയയാണ് **അന്തെസിസ്**. തന്തു, സംയോജകം, ആന്തർ എന്നീ മൂന്നു ഭാഗങ്ങളാണ് ഒരു കേസരത്തിനുള്ളത്. ഓരോ ആന്തറിനും രണ്ടു പാളികൾ വീതമുണ്ട്. (ഒരു പാളി മാത്രമുള്ള ആന്തറുകളും ഉണ്ട്.) ഈ രണ്ടു പാളികളും സംയോജകംകൊണ്ട് ബന്ധിച്ചിരിക്കുന്നു.

ആന്തറിന്റെ വളർച്ചയിൽ ഓരോ ആന്തർപാളിയിലും ഈരണ്ടു പരാഗസഞ്ചികൾ അഥവാ സൂക്ഷ്മസ്പൊറാഞ്ചിയ (microsporangia)ങ്ങളും ഓരോ പരാഗസഞ്ചിയും ധാരാളം പരാഗകണങ്ങളും (സൂക്ഷമസ്പോർ) ഉദ്ഭവിക്കുന്നു. അന്തെസിസിന് മുമ്പായി, ഓരോ ആന്തർപാളിയിലുമുള്ള രണ്ടു പരാഗസഞ്ചികളും അവയ്ക്കിടയിലുള്ള കലകൾ ക്ഷയിച്ചുപോകുന്നതുകൊണ്ട് ഒന്നിക്കുന്നു. പരാഗധൂളികൾ പൂർണ വളർച്ചയെത്തുമ്പോൾ ഓരോ ആന്തർപാളിയും നെടുകെയോ കുറുകെയോ അല്ലെങ്കിൽ ചില സുഷിരങ്ങളിൽക്കൂടിയോ പൊട്ടുകയും അതിൽക്കൂടി പരാഗധൂളി അഥവാ പൂമ്പൊടി പുറത്തുവരികയും ചെയ്യുന്നു. ആന്തറിന്റെ ഈ സ്ഫോടനം നടക്കുന്നത് അതിന്റെ ഭിത്തിയിലെ ചില കോശങ്ങളുടെ പ്രത്യേക പ്രവർത്തനം മൂലമാണ്.

## അവലംബം


## പുറംകണ്ണികൾ
*http://www.cactus-art.biz/note-book/Dictionary/Dictionary_A/dictionary_anthesis.htm
*http://dictionary.reference.com/browse/anthesis

വർഗ്ഗം:സസ്യശാസ്ത്രം
ബൃഹദ്ദേശി

എ. ഡി. അഞ്ചാം നൂറ്റാണ്ടിൽ രചിച്ചതെന്നു കരുതപ്പെടുന്ന സംഗീതശാസ്ത്രത്തെ സംബന്ധിച്ച അതി പ്രധാന ഗ്രന്ഥമാണ് **ബൃഹദ്ദേശി**. എന്നാൽ ഈ ഗ്രന്ഥത്തിന്റെ രചനാ ശൈലിയും മറ്റും കണക്കിലെടുത്ത് ഒമ്പതാം നൂറ്റാണ്ടിലാണ് ഇത് രചിക്കപ്പെട്ടതെന്ന് ചിലർ അഭിപ്രായപ്പെടുന്നു. ഗ്രാമത്തെയും രാഗത്തെയും വ്യക്തമായി നിർവചിക്കുന്ന ഈ ഗ്രന്ഥം ഗാഗങ്ങളെ ശുദ്ധ, ഛായാലഗ, സങ്കീർണ്ണ വിഭാഗങ്ങളായി തരംതിരിച്ചത് പിന്നീടുണ്ടായ രാഗ വിഭജന രീതിക്ക് സഹായകമായിട്ടുണ്ട്.ദേശിസംഗീതത്തെപ്പറ്റി വിശദമായി പ്രതിപാദിക്കുന്ന ഈ ഗ്രന്ഥത്തിൽ നാദോത്പത്തി, ശ്രുതി, സ്വരം, മൂർച്ഛന, വർണം, അലങ്കാരം, ഗീതി, ജാതി, രാഗം, ഭാഷ, പ്രബന്ധം തുടങ്ങിയവ വിശദീകരിക്കപ്പെടുന്നു.

## അവലംബം

വർഗ്ഗം:സംഗീതശാസ്ത്ര ഗ്രന്ഥങ്ങൾ
നിവേദ തോമസ്

ഒരു ഇന്ത്യൻ ചലച്ചിത്രനടിയാണ് **നിവേദ തോമസ്**. മലയാളം തമിഴ് ഭാഷകളിൽ പത്തോളം ചിത്രങ്ങളിൽ നിവേദ അഭിനയിച്ചുകഴിഞ്ഞു. *വെറുതേ ഒരു ഭാര്യ* എന്ന ചിത്രത്തിലെ അഭിനയത്തിന് മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം നേടിയിട്ടുണ്ട്. തമിഴ്നാട്ടിലെ ചെന്നൈയിലാണ് ഇവർ ജനിച്ചതെങ്കിലും സ്വദേശം കണ്ണൂർ ജില്ലയിലെ ഇരിട്ടിക്ക് അടുത്തുള്ള എടൂരാണ്.

## അഭിനയിച്ച ചിത്രങ്ങൾ

## ടിവി ഷോകൾ

## അവലംബം


## പുറത്തേക്കുള്ള കണ്ണികൾ

വർഗ്ഗം:1995-ൽ ജനിച്ചവർ
വർഗ്ഗം:ഒക്ടോബർ 15-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:മികച്ച ബാലതാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:മലയാളത്തിലെ ബാലനടിമാർ
സ്യൂഡോമോണസ് ഫ്ലൂറസൻസ്

സാധാരണകാണപ്പെടുന്ന ഒരു ബാക്ടീരിയയാണ് **സ്യൂഡോമോണസ് ഫ്ലൂറസൻസ് (''Pseudomonas fluorescens'')**. ജൈവകൃഷിരീതിയിൽ ജൈവികമാർഗ്ഗത്തിലൂടെ കീടനിയന്ത്രണത്തിന് ഒരു മിത്രബാക്ടീരിയയായി ഇതിനെ ഉപയോഗിക്കുന്നുണ്ട്. രോഗനിവാരണത്തിനുപയോഗിക്കുന്നത് കൂടാതെ ചെടിയുടെ വളർച്ചാ ത്വരകം കൂടിയാണ് ഇത്. ഏലം, ഇഞ്ചി തുടങ്ങിയ സസ്യങ്ങളുടെ മൂട്ചീയൽ രോഗത്തിന് പ്രതിവിധിയായും നെല്ലിന്റെ കുമിൾ - ബാക്റ്റീരിയ രോഗങ്ങൾക്കെതിരേയും സ്യൂഡോമോണസ് ഉപയോഗിക്കുന്നു.
ലഘുചിത്രം|മലപ്പുറം ജില്ലയിലെ തവനൂർ കേളപ്പജി കാർഷിക കോളേജിൽ വിപണനത്തിനായ് സ്യൂഡോമോണസ്_ഫ്ലൂറസൻസ് തയ്യാറാക്കുന്നു.

## പ്രയോഗം
വിത്തിൽ നേരിട്ട് പുരട്ടിയും, വെള്ളത്തിൽ ലയിപ്പിച്ച ലായനിയിൽ വേരുകൾ മുക്കിയും ചെടികളിൽ നനച്ചും ഇത് പ്രയോഗിക്കാവുന്നതാണ്. കൂടാതെ വിത്തിന്റെ പരിചരണം, മണ്ണിൽ നിന്നും കീടങ്ങളെ ഒഴിവാക്കാൻ മണ്ണിൽ നേരിട്ട് ചേർത്തും ഉപയോഗിക്കാം.

## അവലംബം


വർഗ്ഗം:ബാക്റ്റീരിയകൾ
വർഗ്ഗം:ജൈവിക കീടനിയന്ത്രണ മാർഗ്ഗങ്ങൾ
വർഗ്ഗം:ഗ്രാം നെഗറ്റീവ് ബാക്ടീരിയകൾ